Приложение № 1 към Заповед № РД09-250 от 06.03.2020 год.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор №BG06RDNP001-6.008 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програмата за развитие на селските райони 2014-2020 г.** |

**Европейски земеделски фонд за развитие на селските райони**

**Европа инвестира в селските райони**

**СЪДЪРЖАНИЕ:**

[1.Наименование на програмата: 3](#_Toc505244358)

[2.Наименование на приоритетната ос: 3](#_Toc505244359)

[3.Наименование на процедурата: 3](#_Toc505244360)

[4.Измерения по кодове:……………………………………………………………………………………3](#_Toc505244361)

[5.Териториален обхват: 3](#_Toc505244362)

[6.Цели на предоставяната безвъзмездна финансова помощ по процедурата и очаквани резултати: 3](#_Toc505244363)

[7.Индикатори: 4](#_Toc505244364)

[8.Общ размер на безвъзмездната финансова помощ по процедурата: 4](#_Toc505244365)

[9.Минимален и максимален размер на безвъзмездната финансова помощ за конкретен проект: 4](#_Toc505244366)

[10.Процент на съфинансиране: 5](#_Toc505244367)

[11.Допустими кандидати: 5](#_Toc505244368)

[12.Допустими партньори: 11](#_Toc505244369)

[13.Дейности, допустими за финансиране 12](#_Toc505244370)

[14.Категории разходи, допустими за финансиране: 14](#_Toc505244371)

[15.Допустими целеви групи (ако е приложимо): 14](#_Toc505244372)

[16.Приложим режим на минимални/държавни помощи: 14](#_Toc505244373)

[17.Хоризонтални политики: 15](#_Toc505244374)

[18.Минимален и максимален срок за изпълнение на проекта: 15](#_Toc505244375)

[19. Ред за оценяване на концепциите за проектни предложения: 16](#_Toc505244376)

[20. Критерии и методика за оценка на концепциите за проектни предложения: 16](#_Toc505244377)

[21. Ред за оценяване на проектните предложения: 16](#_Toc505244378)

[21. 1. Предварителна оценка на проектните предложения: 17](#_Toc505244379)

[21. 2. Оценка на административно съответствие и допустимост: 17](#_Toc505244380)

[21. 3. Техническа и финансова оценка: 20](#_Toc505244382)

[22. Критерии и методика за оценка на проектните предложения: 21](#_Toc505244383)

[23. Начин на подаване на проектните предложения/концепциите за проектни предложения: 29](#_Toc505244384)

[24. Списък на документите, които се подават на етап кандидатстване: 31](#_Toc505244385)

[25. Краен срок за подаване на проектните предложения: 34](#_Toc505244386)

[26. Адрес за подаване на проектните предложения/концепциите за проектни предложения: 35](#_Toc505244387)

[27. Допълнителна информация: 35](#_Toc505244388)

[28. Приложения към Условията за кандидатстване: 39](#_Toc505244389)

# Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020 г.). |

# Наименование на приоритетната ос:

|  |
| --- |
| Приоритетна област, към която операцията има принос: 2А „Подобряване на икономическите резултати на всички земеделски стопанства и улесняване на преструктурирането и модернизирането на стопанствата, особено с оглед на увеличаването на пазарното участие и ориентация и на разнообразяването в селското стопанство“. |

# Наименование на процедурата:

|  |
| --- |
| Процедура чрез подбор на проектни предложения по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от ПРСР 2014-2020 г. |

# Измерения по кодове:

|  |
| --- |
| Неприложимо. |

# Териториален обхват:

|  |
| --- |
| Дейностите по проектите трябва да се осъществят на територията на Република България. |

# Цели на предоставяната безвъзмездна финансова помощ по процедурата и очаквани резултати:

|  |
| --- |
| Подпомагат се проекти, които допринасят за постигане на целите, към които е насочена подмярка 6.3 „Стартова помощ за развитието на малки стопанства“.  Целите на подмярката са:  1. икономическо развитие и укрепване на малките земеделски стопанства като устойчиви и жизнеспособни единици;  2. ускоряване на модернизацията и технологичното обновление на малките земеделски стопанства;  3. подобряване на опазването на околната среда и адаптация към климатичните промени.  **Очаквани резултати**  Очакваните резултати от прилагане на подмярката са:   1. Икономическо развитие и укрепване на малките земеделски стопанства в устойчиви и жизнеспособни единици; 2. Повишаване на жизнеспособността на малките земеделски стопанства, подобряване на опазването на околната среда и адаптация към климатичните промени и ускоряване на тяхната модернизация и технологичното обновление. |

# Индикатори:

|  |
| --- |
| Неприложимо. |

# Общ размер на безвъзмездната финансова помощ по процедурата:

|  |  |  |  |  |  |  |
| --- | --- | --- | --- | --- | --- | --- |
| Предоставяната безвъзмездна финансова помощ по процедурата за подбор на проектни предложения по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от ПРСР 2014-2020 г. е както следва:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 6 000 000 евро  11 734 800 лв.  (100 %) | 5 100 000 евро  9 974 580 лв.  (85 %) | 900 000 евро  1 760 220 лв.  (15 %) | |

# Минимален и максимален размер на безвъзмездната финансова помощ за конкретен проект:

|  |
| --- |
| 1. По процедурата не е предвиден минимален размер на безвъзмездната финансова помощ (БФП).  2. Общият размер на финансовата помощ за един кандидат е не повече от левовата равностойност на 15 000 евро (29 337 лв.).  3. Изплащането на помощта се извършва на два етапа:  3.1. първо плащане в размер на левовата равностойност на 10 000 евро (19 558 лв.) – в срок до два месеца след сключване на Административния договор;  3.2. второ плащане в размер на левовата равностойност на 5 000 евро (9 779 лв.) - когато след извършена проверка Държавен фонд „Земеделие“ - Разплащателна агенция (ДФЗ-РА) установи точното изпълнение на бизнес плана. |

# Процент на съфинансиране:

|  |
| --- |
| Процентното участие на ЕЗФРСР за целия период 2014-2020 г. е в размер на 85%, като националното съфинансиране е в размер на 15%. |

# Допустими кандидати:

### 11.1 Критерии за допустимост на кандидатите

|  |
| --- |
| 1. Допустими за подпомагане са кандидати, при които към датата на подаване на проектното предложение над 50% от икономическия размер на стопанството, измерен в СПО се формира от животни съгласно Приложение №1 и са:  1.1. физически лица, навършили 18 години;  1.2. еднолични търговци (ЕТ), еднолични дружества с ограничена отговорност (ЕООД) и дружества с ограничена отговорност (ООД), регистрирани по Търговския закон;  1.3. кооперации, регистрирани по Закона за кооперациите.  2. Към датата на подаване на проектното предложение кандидатите трябва да:  2.1. са регистрирани като земеделски стопани по реда на Наредба №3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.);  2.2. имат икономически размер на стопанството, измерен в стандартен производствен обем (СПО) в границите между левовата равностойност на 2000 евро и 7999 евро включително, изчислен по таблица съгласно Приложение №2;  2.3. са собственици и/или ползватели на цялата налична в земеделското стопанство земя;  2.4. са собственици и/или наематели на животновъдните сгради и помещения, използвани за животновъдната дейност;  2.5. са микропредприятия или малки предприятия по смисъла на чл. 3, ал. 2 и 3 от Закона за малките и средните предприятия (ЗМСП) (Приложение № 3).  3. Когато икономическият размер на стопанството по т. 2.2 се доказва с намерения за засаждане/засяване на земеделски култури през текущата, спрямо кандидатстването, стопанска година, в таблица №1Б „Предстоящи за засяване/засаждане култури през текущата към датата на кандидатстване стопанска година“ от бизнес плана (Приложение №4) задължително се посочват сроковете, в които ще се извърши засаждането/засяването на земеделските култури. При изчисляване на икономическия размер на стопанството през текущата стопанска година не се допуска включване на животни с намерение за придобиване, включване на трайни насаждения с намерение за засаждане с вкоренен по картонажен метод материал, както и включване на ягоди с намерение за засаждане.  4. Когато икономическият размер на стопанството по т. 2.2 през текущата, спрямо кандидатстването стопанска година се доказва със съществуващи овощни видове, лозя, многогодишни етеричномаслени култури (в т.ч. маслодайна роза, лавандула и мента), маточници и разсадници за трайни насаждения и декоративни култури, минималният брой на растенията на декар не трябва да е под минималния праг на гъстота съгласно Приложение №5.  5. Цялата налична в земеделското стопанство земя по т. 2.3 трябва да се стопанисва от кандидата:  5.1. с регистрирано в общинската служба по земеделие правно основание за ползване през целия период (за земеделски площи), считано от датата на подаване на проектното предложение до изтичане на пет години от датата на сключване на Административния договор, с изключение на имотите, попадащи в границите на урбанизирани територии;  5.2. в съответствие с чл. 33б от Закона за подпомагане на земеделските производители (ЗПЗП);  5.3. в съответствие с режимите на защитените територии, въведени със Закона за защитените територии и/или режимите на защитените зони, въведени със Закона за биологичното разнообразие, за площите от стопанството, които попадат в тях. Изискването се отнася и за кандидати, които са собственици и/или наематели на животновъдни сгради и помещения, използвани за животновъдна дейност.  6. Лицата по т. 1.2 и 1.3 се подпомагат и при условие, че:  6.1. едноличният собственик на капитала на ЕООД или собствениците на капитала на ООД, или собственикът на предприятието на ЕТ няма/нямат изискуеми и ликвидни задължения към ДФЗ-РА и изискуеми публични задължения към държавата;  6.2. за собственикът/собствениците на капитала на юридическото лице или собственикът на предприятието на ЕТ, или членовете на кооперацията е/са физическо лице/физически лица и за тях не е налице някое от обстоятелствата, заложени в т. 1 от Раздел 11.2 „Критерии за недопустимост на кандидатите“.  7. Икономическият размер на стопанството, измерен в СПО се изчислява по таблица съгласно Приложение №2.  8. Не се счита за изпълнено условието по т. 2.2, когато:  8.1. съпругът/съпругата на кандидата физическо лице, на собственика/собствениците на капитала на юридическото лице или на собственика на предприятието на ЕТ, на член на кооперацията има отделно земеделско стопанство, включително като собственик на ЕТ или ЕООД/ООД и/или като притежател на мажоритарен дял в юридическо лице, и общият сбор на икономическия размер на земеделските стопанства надвишава 7999 евро СПО. Общият сбор се изчислява на база, равна правопропорционално на процентите собственост/дялове от юридическото лице;  8.2. кандидатът физическо лице или кандидатът ЕООД/ООД, или собственикът на капитала на кандидата ЕООД, или собственикът на 50 на сто или повече от капитала на кандидата ООД, или собственикът на предприятието на кандидата ЕТ, или някой от членовете на кооперацията притежава мажоритарен дял в юридическо лице, което има отделно земеделско стопанство, и общият сбор на икономическия размер на земеделските стопанства надвишава 7999 евро СПО. Общият сбор се изчислява на база, равна правопропорционално на процентите собственост/дялове от юридическото лице;  8.3. кандидатът е ЕООД и едноличният собственик на капитала има отделно земеделско стопанство като физическо лице или ЕТ или когато кандидатът е ООД и собственикът на 50 на сто или повече от капитала има отделно земеделско стопанство като физическо лице или ЕТ, или когато кандидатът е кооперация и член на кооперацията има отделно земеделско стопанство като физическо лице или ЕТ и общият сбор на икономическия размер на земеделските стопанства надвишава 7999 евро СПО. Общият сбор се изчислява на база, равна правопропорционално на процентите собственост/дялове от юридическото лице.  9. При изчисляване на икономическия размер на стопанството по т. 2.2 се взема предвид цялата налична в земеделското стопанство земя.  **Важно:**  **10. Икономическият размер на земеделското стопанство по т. 2.2, може да бъде доказан и преди момента на настъпване на природно бедствие или усложнена епизоотична обстановка (само за животните включени в Приложение №1), в случай че земеделското стопанство е било пряко засегнато от съответното събитие. В случай че към момента на кандидатстване, кандидатът е възстановил част от животните, то същите се отчитат само веднъж при изчисляване на първоначалното СПО.**  **11. В случаите по т. 10 кандидатът е длъжен да възстанови броя на животните не по-късно от подаване на искане за второ плащане и след изрично разрешение от БАБХ, като земеделският стопанин не трябва да прекратява регистрацията си по реда на Наредба №3 от 29.01.1999 г. за създаване и поддържане на регистър на земеделските стопани (Наредба №3 от 1999 г.).**  **12. Договорите за наем или аренда по т. 2.3 и/или т. 2.4, включени при определянето на изискуемия минимален икономически размер на стопанството от 2000 евро СПО, трябва да са влезли в сила към датата на подаване на проектното предложение и да са с минимален срок на действие пет години.**  **13. За едноличните търговци по т. 1.2, които са регистрирани през годината на кандидатстване в Търговския регистър и регистър на ЮЛНЦ и като земеделски стопани по реда на Наредба №3 1999 г., обстоятелствата по т. 2.2 могат да се доказват и в качеството им на физически лица.**  **14. Във формирането на икономическия размер на земеделското стопанство се включват и животните, отглеждани за лични нужди.**  **15. Във формирането на икономическия размер на земеделското стопанство участват основните култури и междинни/втори култури, засадени или с намерения за засаждане за текущата стопанска година, спрямо годината на кандидатстване, които са посочени в анкетния формуляр, издаден по реда на Наредба №3 от 1999 г.**  **16. Данните за междинни/втори култури, отглеждани в оранжерии също се вземат предвид, когато една и съща оранжерийна площ се използва няколко пъти, тя се отчита само веднъж, като при отчитането ѝ се взема предвид културата с най-висок стандартен производствен обем/стандартна продукция.**  **17. Когато кандидатът е подавал заявление за подпомагане по схемите и мерките за директни плащания, се извършва сравнение между последно заявената за подпомагане по тези схеми и мерки площ и земеделската земя, която е декларирал, че участва в изчислението на икономическия размер на стопанството по т. 2.2.**  **18. Не се предоставя финансова помощ, когато при сравнението по т. 17 се установи разлика между размера на площите в размер, надвишаващ 3 на сто и кандидатът не е представил в указания срок мотивирана писмена обосновка, придружена с подкрепящи я доказателства, относно причините за тази разлика.**  **19. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно действащото законодателство се подпомагат, само в случай че кандидатът/бенефициентът е представил съответните лицензи, разрешения и/или регистрация.**  **20.** **Когато земята, върху която са разположени културите, включени при определяне на изискуемия минимален икономически размер на стопанството от 2000 евро СПО, се обработва на база на споразумение за масиви за ползване на земеделските земи, изготвено на основание чл. 37в, ал. 2 от Закона за собствеността и ползването на земеделските земи, кандидатът за същия размер на площта на земята, върху която са разположени тези култури, трябва да има имоти, включени в споразумението за масиви, които да са негова собственост и/или да са наети/арендувани с минимален срок на действие пет години от датата на подаване на проектното предложение.** |

### Критерии за недопустимост на кандидатите:

|  |
| --- |
| 1. Не са допустими за подпомагане кандидати, които:  1.1. са одобрени по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014-2020 г.;  1.2. са одобрени по подмярка 4.2. „Инвестиции в преработка/маркетинг на селскостопански продукти“ от мярка 4. „Инвестиции в материални активи“ от ПРСР 2014-2020 г.;  1.3. са одобрени по Наредба №9 от 2008 г. за условията и реда за предоставяне на безвъзмездна финансова помощ по мярка „Създаване на стопанства на млади фермери“ от Програмата за развитие на селските райони за периода 2007 - 2013 г. (обн., ДВ, бр. 42 от 2008 г.);  1.4. са одобрени по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014-2020 г.;  1.5. са одобрени по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от ПРСР 2014-2020 г.;  1.6. са одобрени по подмярка 4.1.2 „Инвестиции в земеделски стопанства по Тематична подпрограма за развитие на малки стопанства“ от мярка 4 „Инвестиции в материални активи“ от ПРСР 2014-2020 г.;  1.7. им е издавана заповед за одобрение за подпомагане по реда на Наредба №28 от 2008 г. за условията и реда за предоставяне на безвъзмездна финансова помощ по мярка „Подпомагане на полупазарни стопанства в процес на преструктуриране“ от Програмата за развитие на селските райони за периода 2007 - 2013 г. (обн., ДВ, бр. 74 от 2008 г.) (Наредба №28 от 2008 г.) за последните пет години; когато кандидатите имат издадени заповеди за одобрение по Наредба №28 от 2008 г., са допустими за подпомагане, ако към датата на подаване на проектното предложение:  а) успешно са приключили петгодишния си ангажимент по Наредба №28 от 2008 г. и е изтекла петата стопанска година от изпълнението на бизнес плана, и  б) са получили всичките плащания по реда на Наредба №28 от 2008 г. с изключение на случаите по чл. 10, ал. 1, т.1 от същата и  в) е изтекла стопанската година, през която са подали искане за петото си плащане по реда на Наредба №28 от 2008 г.  2. Съгласно чл. 25, ал. 2 от Закона за управление на средствата от Европейските структурни и инвестиционни фондове (ЗУСЕСИФ) в процедура чрез подбор не могат да участват и БФП не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществени поръчки (ЗОП) или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление №162 на Министерския съвет от 05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014–2020 г. (обн., ДВ, [бр. 53](apis://Base=NARH&DocCode=5552017030&Type=201) от 2016 г.) (ПМС №162/2016 г.).  2.1. Не може да участва в процедурата за подбор на проекти и да получи БФП физическо лице - ЗС/ЕТ, чието собственик на предприятието (ЕООД или ООД), чиито собственик/ници на капитала или лицето, представляващо кандидата, за което е налице някое от следните обстоятелства:  а) осъден е с влязла в сила присъда, за престъпление по чл. 108а, чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321 и чл. 321а, и чл. 352 - 353е от Наказателния кодекс;  б) осъден е с влязла в сила присъда, за престъпление, аналогично на тези по буква „а“, в друга държава членка или трета страна;  в) налице е конфликт на интереси, който не може да бъде отстранен.  2.2. Не могат да участват в процедура чрез подбор на проекти и да получат БФП лица, които:  а) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към Столична община, или общината по постоянен адрес, или седалище на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган;  б) е налице неравнопоставеност в случаите по чл. 44, ал. 5 от ЗОП;  в) е установено, че:  аа) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  бб) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  г) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност, или аналогични задължения, установени с акт на компетентен орган, съгласно законодателството на държавата, в която кандидатите са установени;  д) не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.  3. Не се предоставя БФП на кандидати/бенефициенти, които:  3.1. са в открито производство за обявяване в несъстоятелност или са обявени в несъстоятелност;  3.2. са в производство по заличаване;  3.3. са в производство по ликвидация или са сключили извънсъдебно споразумение с кредиторите си по смисъла на чл. 740 от Търговския закон или са преустановили дейността си;  3.4. не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани с цел получаване на предимство в противоречие с целите на подмярката, включително с цел получаване на БФП в размер, надвишаващ посочените максимални размери;  3.5. продължават да отглеждат тютюн след края на стопанската година, в която е сключен Административният договор;  3.6. имат изискуеми и ликвидни задължения към Държавен фонд „Земеделие“ - Разплащателна агенция.  4. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.  5. Изискванията по т. 3.1-3.3 не се отнасят за кандидатите физически лица, които не са ЕТ.  6. Изискването по т. 2.2, буква „а“ не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.  7. Изпълнението на изискванията по т. 2. и т. 3.1, 3.2, 3.3 се доказват от задължените лица:  7.1. с декларация по Приложение №6, попълнена към момента на кандидатстването;  7.2. при сключване на Административния договор **или подаване на искане за второ плащане**:  а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление;  б) с декларации – за всички останали обстоятелства, които не са били декларирани на предходен етап или когато е настъпила промяна във вече декларирани обстоятелства.  8. Основанията за отстраняване по т. 2. и т. 3.1, 3.2, 3.3 се прилагат до изтичане на сроковете, определени в чл. 57, ал. 3 от ЗОП.  9. Кандидати/бенефициенти, за които е налице обстоятелство по т. 2 и т. 3.1, 3.2, 3.3 имат право да представят доказателства при подаване на декларация съгласно Приложение №6 или в срок до 10 дни от получаване на уведомление за констатираните обстоятелства, че са предприели действия за тяхното отстраняване.  Важно:  10. Изискванията по т. 1 се прилагат и за съпруга/съпругата на кандидата физическо лице, на собственика на предприятието на кандидата ЕТ, както и на собственика/собствениците на капитала на юридическото лице и на член на кооперацията. |

# Допустими партньори:

|  |
| --- |
| Неприложимо. |

# Допустими дейности

**13.1 Дейности, допустими за финансиране:**

|  |
| --- |
| 1. Подпомагането се предоставя за максимален срок от 5 години само при представен бизнес план по образец съгласно Приложение №4.  2. Изпълнението на дейностите, включени в бизнес плана по т. 1 трябва да започне най-късно 9 месеца след датата на сключване на Административния договор. Стартиране на изпълнението на бизнес плана по т. 1 може да започне след подаване на проектното предложение, но не по-късно от девет месеца считано от датата на сключване на Административния договор за предоставяне на финансова помощ.  3. Бизнес планът трябва да доказва жизнеспособността на земеделското стопанство за максимален срок от 5 години и:  3.1. най-късно до изтичане на посочената в бизнес плана крайна дата на период за проверка на неговото изпълнение, следва да увеличи икономическия размер на стопанството спрямо първоначалния му размер, най-малко с левовата равностойност на 2000 евро, измерен в СПО, само с животни от Приложение №1;  3.2. следва да показва първоначалното състояние на земеделското стопанство и да съдържа информация за предвидените дейности, които ще допринесат за преодоляване или предотвратяване на последиците от природни бедствия или усложнената епизоотична обстановка;  3.3. най-късно до изтичане на посочената в бизнес плана крайна дата на период за проверка на неговото изпълнение, достигане на съответствие с приложимите Стандарти на Европейския съюз, отнасящи се до подпомаганите дейности, по отношение на съответните ветеринарни и фитосанитарни изисквания, биосигурност и хуманното отношение към животните, опазването на околната среда, хигиената, сигурността и безопасните условия на труд;  3.4. кандидатът физическо лице, собственикът на предприятието на кандидата ЕТ, собственикът/собствениците на капитала на юридическото лице, членът на кооперацията, избран за председател е поел ангажимент, не по-късно от подаване на искане за второ плащане да е преминал курс за обучение или семинар, включващ:  3.4.1 най-малко 8 учебни часа по тема/и, свързана/и изцяло с предотвратяване и/или преодоляване на усложнена епизоотична обстановка, включително и подобряване на биосигурността в стопанството и  3.4.2 най-малко 8 учебни часа по основните проблеми на опазване на околната среда в земеделието.  Изпълнението на т.3.4 се доказва с удостоверение за професионално обучение, издадено от обучаваща институция (ЦПО или професионални гимназии) съгласно чл. 38 от Закона за професионално образование и обучение или сертификат за участие в семинар или преминато обучение по мярка 1 „Трансфер на знания и действия по осведомяване“ от ПРСР 2014-2020 г.;  3.5 постигане на минимум два специфични резултата за стопанството, съгласно таблица 1 „Цели и специфични резултати“ от Приложение №4;  3.6. че стопанството на кандидата ще има минимален стандартен производствен обем към искане за второ плащане не по-малък от 7999 евро СПО. Допустимо е увеличението на СПО над посочените в т. 3.1 да бъде със земеделски култури и/или животни, извън Приложение №1.  4. Бизнес планът трябва да показва, че кандидатът ще поддържа размер на стопанството, с който кандидатства, измерен в СПО, за периода от датата на подаване на проектното предложение до осъществяване на планираното увеличение, освен в случаите по т. 10 от Раздел 11.1 „Критерии за допустимост на кандидатите“.  5. Бизнес планът трябва да показва, че кандидатът ще поддържа най-малко икономическия размер на стопанството, измерен в СПО, с който кандидатства, както и планираното увеличение на стопанството по т. 3.1, за периода от подаване на искането за второ плащане, до изтичане на пет години от датата на сключване на Административния договор, като общият икономически размер на стопанството, измерен в СПО не трябва да е по-малък от 7999 евро.  6. Бизнес планът трябва да съдържа изрично описание на периодите, в които кандидатът планира да извърши засаждане/засяване на земеделските култури за текущата към датата на кандидатстване стопанска година, както и информация за съответния СПО на земеделските култури за целия период на изпълнението му. Минималният брой на растенията на декар не трябва да е под минималния праг на гъстота съгласно Приложение №5.  7. Разплащателна агенция има право в случаите по т. 6 от настоящия раздел да изиска от кандидата/бенефициента допълнително да представи становище от дипломиран агроном, удостоверяващо съответствието на посочената в бизнес плана информация с обичайните агротехнически практики, съобразени с вида на културите, спецификите на съответната климатична или почвена област. Кандидатът трябва да представи и копие на дипломата за завършено висше образование на агронома.  8. Видовете дейности и/или инвестиции в дълготрайни материални и нематериални активи, включени в бизнес плана, трябва да съответстват на конкретната дейност на стопанството, като същите следва да водят до повишаване на биосигурността в стопанството, съгласно Наредба №44 от 20 април 2006 г. за ветеринарномедицинските изисквания към животновъдните обекти.  9. Бизнес планът задължително включва:  9.1. поне една инвестиция в дълготрайни материални и/или нематериални активи, съгласно Таблица 1 „Цели и специфични резултати“ от Приложение №4;  9.2. описание на дейностите, с които ще започне изпълнението му, съгласно срока, посочен в т. 2.  **Важно**:  10. Условието по т. 3.4.1 не се прилага за кандидати със завършено средно и/или висше образование в областта на „Животновъдство“ и/или „Ветеринарна медицина“. Условието се доказва с диплома за завършено средно професионално образование, придружена от свидетелство за професионална квалификация или диплома за завършено висше образование по образователно-квалификационна степен „бакалавър“ или образователно-квалификационна степен „магистър“ в областите „Животновъдство“ и/или „Ветеринарна медицина“.  11. Условието по т. 3.4.2 не се прилага за кандидати със завършено средно и/или висше образование в областта на опазването на околната среда или които са получили консултантски пакет ТП 2 по подмярка 2.1.2 "Консултантски услуги за малки земеделски стопани" от мярка 2 "Консултантски услуги, услуги по управление на стопанство и услуги по заместване в стопанство" от ПРСР 2014 - 2020 г. Условието се доказва с диплома за завършено средно или висше образование в областта на опазване на околната среда или с писмен доклад за изпълнени консултантски пакет/и по подмярка 2.1.2 във формат съгласно Приложение № 4 на Наредба № 7 от 2016 г.  12. Условието по т. 3.3 не се прилага за стопанства, които не попадат в обхвата на прилагане на Стандарти на Европейския съюз по отношение на съответните ветеринарни и фитосанитарни изисквания, хуманното отношение към животните, опазването на околната среда, хигиената, сигурността и безопасните условия на труд. |

* 1. **Дейности, недопустими за финансиране:**

|  |
| --- |
| 1. За спазване на изискването по т. 9.1 от Раздел 13.1 „Дейности, допустими за финансиране“, няма да бъдат признавани дълготрайни материални и нематериални активи:  1.1. които кандидатът физическо лице, собственикът/собствениците на капитала на юридическото лице или собственикът на предприятието на кандидата ЕТ, или членовете на кооперацията е/са придобил/и от своя съпруг/съпруга и/или от роднини по права линия - без ограничения, и/или от роднини по сватовство от първа степен, както и/или от юридическо лице, чийто/чиито мажоритарен дял от капитала се притежава от кандидата юридическо лице или ЕТ, кандидата физическо лице, собственика/собствениците на капитала на юридическото лице или собственика на предприятието на кандидата ЕТ или член на кооперацията;  1. 2. финансирани по ПРСР 2014-2020 г., ПРСР 2007-2013 г. и/или други програми за подпомагане с национални средства и/или средства на ЕС.  2. Не се предоставя финансова помощ за дейности, свързани с производство и преработка на тютюн. |

# Категории разходи, допустими за финансиране:

|  |
| --- |
| Финансовата помощ, представляваща второ плащане се предоставя само при точно изпълнение на бизнес плана и поне една осъществена инвестиция в дълготрайни материални и/или нематериални активи, съгласно Таблица 1 „Цели и специфични резултати“ от Приложение №4. |

# Допустими целеви групи (ако е приложимо):

|  |
| --- |
| Неприложимо. |

# Приложим режим на минимални/държавни помощи:

|  |
| --- |
| Съгласно чл. 81 от Регламент 1305/2013 г. на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (OB, L 347, 20.12.2013 г.), разпоредбите на чл. 107, 108 и 109 от Договора за функционирането на Европейския съюз (ДФЕС) не се прилагат по отношение на плащания, предоставени по подпомагането за развитието на селските райони в рамките на обхвата на чл. 42 от ДФЕС. Подпомагането по подмярката попада изцяло в обхвата на чл. 42 от ДФЕС. |

# Хоризонтални политики:

|  |
| --- |
| Не се предоставя финансова помощ за проектни предложения, които не са в съответствие с политиката на Европейския съюз (ЕС) за равенство между половете, недискриминация и устойчиво развитие.  По настоящата процедура следва да е налице съответствие на проектните предложения със следните принципи на хоризонталните политики на ЕС:  − равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в настоящите условия, независимо от техния пол, етническа принадлежност или увреждания.  − устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  В т. 11 от Формуляра за кандидатстване, кандидатите следва да представят информация за съответствието на проектното предложение с посочените принципи. Прилагането на заложените в проекта принципи ще се проследява на етап изпълнение на проектното предложение. |

# Минимален и максимален срок за изпълнение на проекта:

|  |
| --- |
| 1.Срокът за изпълнение на бизнес плана се определя в Административния договор в съответствие със заложената в бизнес плана крайна дата на периода за проверка.  2. Срокът за подаване на искане за второ плащане се посочва от кандидата в проектното предложение и трябва да бъде не по-рано от 1 година и 6 месеца и не по-късно от 3 години от датата на подаване на проектното предложение.  2.1. Когато в стопанството се отглеждат едногодишни култури, срокът за подаване на искане за второ плащане трябва да бъде след извършване на засяването/засаждането на културите и най-малко един месец преди очакваното прибиране на реколтата от тях. Когато в земеделското стопанство се отглеждат различни видове едногодишни култури и техните срокове за засаждане и прибиране на реколтата са различни, срокът за подаване на искането за второ плащане се определя в съответствие с най-късния от тези срокове.  3. Крайният срок за изпълнение на проекта не може да бъде по-късно от **15.09.2023 г.** |

# 19. Ред за оценяване на концепциите за проектни предложения:

|  |
| --- |
| Неприложимо. |

# 20. Критерии и методика за оценка на концепциите за проектни предложения:

|  |
| --- |
| Неприложимо. |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕСИФ, ПМС № 162/2016 г. и приложимото европейско законодателство.  2. Оценката и класирането на проектните предложения по настоящата процедура се извършват от оценителни комисии назначени с акт на изпълнителния директор на ДФЗ-РА.  3. В случаите, когато **размерът на заявената финансова помощ на всички подадени проектни предложения надхвърля разполагаемия бюджет по настоящата процедура** се назначава комисия за извършване на предварителна оценка, назначена с акт на изпълнителния директор на ДФЗ-РА.  4. Оценката на проектните предложения включва:  **а) Етап 1: Предварителна оценка (ако размерът на заявената финансова помощ на всички подадени проектни предложения надхвърля разполагаемия бюджет по настоящата процедура);**  **б) Етап 2: Оценка на административното съответствие и допустимостта;**  **в) Етап 3: Техническа и финансова оценка.** |

# 21. 1. Предварителна оценка на проектните предложения:

|  |
| --- |
| 1. Когато размерът на заявената финансова помощ на всички подадени проектни предложения надхвърля разполагаемия бюджет за настоящата процедура, ДФЗ-РА извършва предварителна оценка на проектните предложения по критериите, посочени в Раздел 22 „Критерии и методика за оценка на проектните предложения“ и в съответствие с Раздел 27 „Допълнителна информация“.  2. Изпълнителният директор на ДФЗ-РА или оправомощено от него лице назначава комисия, която да извърши предварителна оценка на проектните предложения. В едномесечен срок след приключване на периода на прием, комисията оценява и класира проектните предложения.  3. Работата на комисията приключва с оценителен доклад до изпълнителния директор на ДФЗ-РА. Комисията изготвя списък на всички проектни предложения, в който се посочва полученият брой точки за всеки проект по всеки критерий. Общият списък се публикува на интернет страницата на ДФЗ-РА.  4. Кандидатите могат да подадат възражение до ръководителя на Управляващия орган (УО) на ПРСР 2014-2020 г. в 14-дневен срок от публикуването на списъка.  5. Ръководителят на УО на ПРСР 2014-2020 г. назначава комисия за разглеждане на възраженията по т. 4. Комисията се произнася в срок от 60 дни от подаване на всяко възражение.  6. Комисията по т. 5 изпраща уведомление за резултата от разглеждането на всяко възражение до изпълнителния директор на ДФЗ-РА, който го разпределя на съответната оценителна комисия по т. 2.  7. Въз основа на извършената предварителна оценка, съответно на уведомленията по т. 6, комисията по т. 2 изготвя и публикува на интернет страницата на ДФЗ-РА списък на:  а) проектните предложения, за финансирането на които е необходим бюджет, който не надвишава с повече от 30 на сто бюджета, определен в настоящите условия, включително проектните предложения, получили еднакъв брой точки с последния проект;  б) всички проектни предложения, извън посочените в буква „а“. |

# 21. 2. Оценка на административно съответствие и допустимост:

|  |
| --- |
| 1. В тримесечен срок от публикуване на списъците по т. 7 от Раздел 21.1 „Предварителна оценка на проектните предложения“ се извършва процедура чрез подбор по реда на глава трета, Раздел ІІ от ЗУСЕСИФ, за проектните предложения по Раздел 21.1, т. 7, буква „а“, до достигане на до 110 на сто от бюджета по настоящата процедура.  2. След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, по т. 7, буква „б“ до 110 на сто от бюджета по настоящата процедура.  3. В процеса на оценка на административното съответствие и допустимостта на проектните предложения по процедурата, ще се извършват следните проверки:  а) проектното предложение отнася ли се за обявената процедура за подбор на проекти;  б) формулярът за кандидатстване отговаря ли на всички изисквания и на одобрения образец в Информационната система за управление и наблюдение 2020 (ИСУН 2020);  в) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;  г) съответствие на кандидатите, предложените дейности и стопанството с критериите за допустимост.  4. Оценката за административно съответствие и допустимост се извършва във основа на критериите, съгласно Приложение №7.  5. Само проектни предложения, преминали успешно оценка на административно съответствие и допустимост, подлежат на по-нататъшно разглеждане и оценка.  6. Като част от проверката за административно съответствие и допустимост оценителните комисии могат да извършат посещение и/или проверка на място за установяване на фактическото съответствие с представените документи, като:  а) се изпраща уведомление до бенефициента за датата и часа на предстоящата проверка и посещението/проверката на място се извършва в присъствието на кандидата или упълномощен негов представител;  б) след приключване на посещението/проверката на място служителят/ите на ДФЗ - РА съставя/т протокол с резултатите от посещението/проверката и го представя/т за подпис на кандидата или на упълномощен негов представител, който има право да напише в протокола обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението/проверката на място;  г) в случай че кандидатът или упълномощен негов представител не е открит при извършване на посещението/проверката на място или възпрепятства/попречи извършването на посещение на място/проверката на място, оценителните комисии уведомяват кандидата, като му изпращат копие от протокола чрез ИСУН 2020;  д) в едноседмичен срок от получаването на протокола по буква „г“ за посещението на място, кандидатът може писмено чрез ИСУН 2020 да направи възражения и да даде обяснения по направените констатации пред изпълнителния директор на ДФЗ-РА.  7. Когато заложеният в бизнес плана краен срок за засяване/засаждане на културите през текущата, спрямо кандидатстването стопанска година е преди приключване на оценката за административно съответствие и допустимост, то оценителната комисия извършва проверка/посещение на място с цел установяване спазването на заложените в бизнес плана срокове за засяване/засаждане на земеделските култури и съответствие с изискването по т. 3. от Раздел 11.1 „Критерии за допустимост на кандидатите“. Реалното изпълнение на намеренията се взима под внимание при оценката на проектното предложение. В тези случаи РА писмено уведомява бенефициента за установения въз основа на проверката икономически размер на стопанството, измерен в СПО. В тези случаи задължителното нарастване на икономическия размер на стопанството спрямо първоначалния размер трябва да се реализира и ще бъде проверявано спрямо установения при проверката на място начален икономически размер на стопанството.  8. Когато при проверките се установи липса на документи или друга нередовност, съответната комисия изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване.  9. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  10. След приключване на оценката на административното съответствие и допустимостта, на интернет страницата на ДФЗ-РА ([www.dfz.bg](http://www.dfz.bg)) и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 61, респективно чл. 18а /в сила от 10.10.2019 г./ от Административнопроцесуалния кодекс.  11. Кандидатите, чиито проектни предложения не са допуснати до техническа и финансова оценка могат да подадат възражения пред изпълнителния директор на ДФЗ-РА в едноседмичен срок от съобщението на страницата на ДФЗ-РА, относно оценката на административното съответствие и допустимостта.  12. Процедурата за разглеждане на възраженията протича по реда на чл. 18 от ПМС №162/2016 г. Когато кандидатът не подаде възражение, проектното предложение се включва в списъка на предложените за отхвърляне проектни предложения.  13. Кандидатът може по всяко време да оттегли изцяло или частично проектното предложение или приложените към него документи, като подаде писмено искане до изпълнителния директор на ДФЗ-РА на хартиен носител. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. В случай че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  14. Когато кандидатът е уведомен от съответната оценителна комисия за случаи на несъответствия и/или нередовности в документите в проектното предложение, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността, а когато кандидатът е уведомен за намерението на съответната оценителна комисия да извърши проверка/посещение на място, не се разрешава оттегляне на цялото проектно предложение или на части от него. В тези случаи съответната оценителна комисия писмено уведомява кандидата за решението си по направеното искане за оттегляне.  15. При оттегляне изцяло на проектно предложение, което не попада в обхвата на т. 14, изпълнителният директор на ДФЗ-РА прекратява образуваното пред него административно производство, а кандидатът има право да подаде ново проектно предложение~~,~~ в случай че е обявена нова процедура за подбор по подмярката.  16. Проектното предложение може да бъде поправяно по всяко време след подаването само в случай на очевидни грешки. Искането за извършване на поправка се подава на хартиен носител в ДФЗ-РА.  17. Поправката в проектното предложение се извършва от съответната оценителна комисия до приключване на работата ѝ, а след решение за предоставяне на БФП - от определени от изпълнителния директор на ДФЗ-РА служители.  18. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.  19. Не се допуска поправяне на проектното предложение и представените от кандидата документи към него извън хипотезата по т. 16.  20. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от съответната оценителна комисия брой точки по критериите за подбор или спазване на критерий за допустимост на кандидат и критерий за финансиране на проекта. |

# 21. 3. Техническа и финансова оценка:

|  |
| --- |
| 1. Техническата и финансова оценка се извършва по реда на чл. 35 от ЗУСЕСИФ и чл. 19 от ПМС № 162/2016 г. и следващите.  2. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  3. Техническата и финансова оценка на проектните предложения по процедурата се извършва по критерии за подбор, посочени в Раздел 22 „Критерии и методика за оценка на проектните предложения“ и в съответствие с Раздел 27 „Допълнителна информация“  4. Когато при оценката се установят обстоятелства, които изискват допълнителна пояснителна информация, съответната комисия изпраща на кандидата уведомление чрез ИСУН 2020 и определя срок за представяне на информацията.  5. Допълнителна информация може да бъде предоставена само по искане на съответната оценителна комисия, като информацията не следва да съдържа елементи, водещи до подобряване на първоначалното проектно предложение.  6. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки.  7. Всяка информация, предоставена извън официално изисканата от съответната оценителна комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма и други подобни обстоятелства), която не води до подобряване качеството на първоначалното проектно предложение.  8. Когато заложеният в бизнес плана краен срок за засяване/засаждане на културите през текущата, спрямо кандидатстването стопанска година е преди издаване на оценителен доклад, оценителната комисия извършва проверка/посещение на място с цел установяване спазването на заложените в бизнес плана срокове за засяване/засаждане на земеделските култури и съответствие с изискването по т. 3 от Раздел 11.1 „Критерии за допустимост на кандидатите“. Реалното изпълнение на намеренията се взима под внимание при оценката на проектното предложение. РА писмено уведомява бенефициента за установения въз основа на проверката икономически размер на стопанството, измерен в СПО. В тези случаи задължителното нарастване на икономическия размер на стопанството спрямо първоначалния размер трябва да се реализира и ще бъде проверявано спрямо установения при проверката на място начален икономически размер на стопанството.  **ВАЖНО:**  **9. Председателят на комисията за оценка следи за осигуряване на единен подход при прилагане на критериите за подбор, посочени в Раздел 22 „Критерии и методика за оценка на проектни предложения“ на етап Техническа и финансова оценка.** |

# 22. Критерии и методика за оценка на проектните предложения:

**22.1 Критерии за подбор на проектни предложения:**

|  |  |  |  |  |
| --- | --- | --- | --- | --- |
| **Критерии за оценка на проекти** | | | | |
|  | | | | |
| **№** | **Приоритет** | **Критерий** | **Минимално изискване** | **Максимален брой точки за посочения приоритет/критерий** |
| **1.** | **Проектни предложения, които се изпълняват в сектор "Животновъдство"** |  |  | ***30*** |
| **1.1.** |  | Проектни предложения на кандидати, които към момента на подаване на проектното предложение имат регистрирани животновъдни обекти за дребни преживни животни, свине или птици с по-голям брой животни. |  |  |
|  |  |  | Когато СПО на земеделското стопанство на кандидата към момента на кандидатстване включва животни от приоритетните сектори, 1 евро СПО, формиран от отглежданите към момента */или към момента на унищожаване на животните в животновъдния обект/* на кандидатстване животни от приоритетните сектори, се умножава по коефициент **0,00375**. | **30** |
| **2.** | **Проектни предложения на кандидати, чиито животни са били унищожени (убити) в следствие на заболяване.** |  |  | ***20*** |
| **2.1.** |  | Проектни предложения на кандидати, чиито животни са били унищожени (убити) в следствие на заболяване от Африканска чума по свинете, Чума по дребните преживни животни и Инфлуенца (грип) по птиците. |  | **20** |
| **3** | **Проектни предложения на кандидати, в райони с установено огнище на заболявания. \*** |  | **\*** | **15** |
| **3.1** |  | Проектни предложения подадени от кандидати, чиито животновъден обект/обекти към момента на подаване на проектното предложение са разположени в **населено място** с установено огнище на заболяване от: Африканска чума по свинете, Чума по дребните преживни животни и Инфлуенца (грип) по птиците. |  | ***15*** |
| **3.2** |  | Проектни предложения подадени от кандидати, чиито животновъден обект/обекти към момента на подаване на проектното предложение са разположени в **община** с установено огнище на заболяване от: Африканска чума по свинете, Чума по дребните преживни животни и Инфлуенца (грип) по птиците. |  | ***10*** |
| **3.3** |  | Проектни предложения подадени от кандидати, чиито животновъден обект/обекти към момента на подаване на проектното предложение са разположени в **административна област** с установено огнище на заболяване от: Африканска чума по свинете, Чума по дребните преживни животни и Инфлуенца (грип) по птиците. |  | ***5*** |
| **4** | **Проектни предложения представени от кандидати, с по- малък размер на СПО на земеделското стопанство** |  |  | ***15*** |
| **4.1** |  | Проектни предложения подадени от кандидати, чиито земеделските стопанства имат икономически размер на стопанството, измерен в стандартен производствен обем (СПО) в границите между левовата равностойност на 2000 евро и 3999 евро, към момента на подаване на проектното предложение. |  | ***15*** |
| **4.2** |  | Проектни предложения подадени от кандидати, чиито земеделските стопанства имат икономически размер на стопанството, измерен в стандартен производствен обем (СПО) в границите между левовата равностойност на 4000 евро и 5999 евро, към момента на подаване на проектното предложение. |  | ***10*** |
| **4.3** |  | Проектни предложения подадени от кандидати чиито, земеделските стопанства имат икономически размер на стопанството, измерен в стандартен производствен обем (СПО) в границите между левовата равностойност на 6000 евро и 7999 евро, към момента на подаване на проектното предложение. |  | ***5*** |
| **5.** | **Проектни предложения на кандидати в планински райони.** |  |  | ***10*** |
| **5.1.** |  | Проектни предложения на кандидати, чиито земеделски стопанства (животновъдният обект/обекти и използваните земеделски площи) изцяло са разположени в планински район съгласно Наредбата за определяне на критериите за необлагодетелстваните райони и териториалния им обхват - приета с ПМС № 30 от 15.02.2008 г., обн., ДВ, бр. 20 от 26.02.2008 г., в сила от26.02.2008 г. | **-** | **10** |
| **5.2** |  | Проектни предложения на кандидати, чиито животновъден обект/обекти в стопанството изцяло са разположени в планински район съгласно Наредбата за определяне на критериите за необлагодетелстваните райони и териториалния им обхват - приета с ПМС № 30 от 15.02.2008 г., обн., ДВ, бр. 20 от 26.02.2008 г., в сила от26.02.2008 г. |  | **5** |
| **6** | **Проектни предложения на кандидати с образование в областта на ветеринарната медицина** |  |  | ***10*** |
| **6.1** |  | Проектни предложения от кандидати, които имат завършено средно и/или висше образование в областта на ветеринарната медицина. |  | ***10*** |
| **6.2** |  | Проектни предложения от кандидати, които имат завършено средно и/или висше образование в областта на животновъдството. |  | ***5*** |
|  | | | **ОБЩО** | **100** |

\* Максималният брой точки по Приоритет №3 е 15 точки, като оценката се получава в зависимост от съответствието на проектното предложение с един от критериите за оценка /№3.1, №3.2 или №3.3/, като не се натрупват точките по отделните критерии за оценка.

\*\* Подпомагат се проектни предложения получили най – малко 15 точки съгласно критериите за оценка.

**22.2 Методика за оценка на проектните предложения:**

|  |
| --- |
| 1. Условието по т. 1 от Раздел 22.1 „Критерии за подбор на проектни предложения“ се изчислява, като от общия СПО на земеделското стопанство към момента на кандидатстване се взема предвид само СПО, сформиран от животните, включени в Приложение №1.  2. Условието по т. 2 от Раздел 22.1 „Критерии за подбор на проектни предложения“ се счита за изпълнено, в случай че животните са били унищожени /убити/ в следствие на заболяване от Африканска чума по свинете, Чума по дребните преживни животни и Инфлуенца /грип/ по птиците и това обстоятелство бъде доказано с представяне на документ съгласно т. 20 от Раздел 24 „Списък на документите, които се подават на етап кандидатстване“.  3. Условието по т. 3 от Раздел 22.1 „Критерии за подбор на проектни предложения“ се счита за изпълнено, в случай че проектното предложение на кандидата е в населено място или община, или административна област с актуална заповед, издадена от БАБХ за установено огнище на заболяване, по отношение на животните, обект на подпомагане по конкретното проектно предложение съгласно Приложение №1.  4. Условието по т. 4 от Раздел 22.1 „Критерии за подбор на проектни предложения“ се изчислява, като за формиране на общия икономически размер на стопанството се включват всички отглеждани от кандидата животни и култури, към момента на подаване на проектното предложение.  5. Условието по т. 5 от Раздел 22.1 „Критерии за подбор на проектни предложения“ е изпълнено, когато:  5.1. проектното предложение е подадено от кандидат, чието земеделско стопанство (животновъдният обект/обекти и използваните земеделски площи) е изцяло разположено в планински район съгласно Наредбата за определяне на критериите за необлагодетелстваните райони и териториалния им обхват, приета с ПМС №30 от 15.02.2008 г., (обн., ДВ, бр. 20 от 26.02.2008 г.), (критерии за подбор №5.1);  5.2. проектното предложение е подадено от кандидат, чийто животновъден обект/обекти в стопанството изцяло е разположени в планински район съгласно Наредбата за определяне на критериите за необлагодетелстваните райони и териториалния им обхват, приета с ПМС №30 от 15.02.2008 г., (обн., ДВ, бр. 20 от 26.02.2008 г.), (критерии за подбор №5.2)  6. Условието по т. 6 от Раздел 22.1 „Критерии за подбор на проектни предложения“ се счита за изпълнено за проекти, подадени от кандидати, които имат завършено средно или висше образование в областта на „Ветеринарна медицина“ (критерий за подбор №6.1) или за проекти, подадени от кандидати, които имат завършено средно или висше образование в областта на „Животновъдство“ (критерий за подбор №6.2).  7. Тежестта на критериите за подбор и методиката за нейното изчисление се преценява към датата на подаване на проектното предложение, съобразно приложените към него документи и заявени данни.  8. Когато проектът е бил оценен по критериите за подбор, посочени в т. 1 и/или т. 5 от Раздел 22.1 „Критерии за подбор на проектни предложения“, кандидатът е длъжен да поддържа съответствие с всеки един от критериите на които е отговарял проектът му през целия период, считано от датата на подаване на проектното предложение, до изтичане на пет години от датата на сключване на Административния договор.  9. Подпомагат се проектни предложения, получили не по-малко от 15 точки по критериите за подбор.  10. Максималният брой точки по Приоритет №3 е 15 точки, като оценката се получава в зависимост от съответствието на проектното предложение с един от критериите за оценка /№3.1, №3.2 или №3.3/, като не се натрупват точките по отделните критерии за оценка.  11. Максималният брой точки по Приоритет №6 е 10 точки, като оценката се получава в зависимост от съответствието на проектното предложение с един от критериите за оценка /№6.1 или №6.2/, като не се натрупват точките по отделните критерии за оценка. |

# 23. Начин на подаване на проектните предложения/концепциите за проектни предложения:

|  |
| --- |
| 1. Производството по предоставяне на БФП чрез подбор започва в деня на публикуването на обява за откриване на процедурата чрез подбор в ИСУН 2020.  2. Кандидатстването се извършва единствено чрез електронно подадено проектно предложение в ИСУН 2020 от деня на публикуването на обява за откриване на процедурата чрез подбор в ИСУН 2020.  3. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е законен представител на кандидата или КЕП с титуляр юридическото лице-кандидат, като автор на подписа в този случай следва да е законен представител на предприятието-кандидат. Когато кандидатът се представлява от няколко лица заедно, формулярът се подписва от всяко от тях с КЕП.  Когато формулярът за кандидатстване се подписва с КЕП от кандидата (физическо лице-кандидат или законния представител на юридическото лице) се приема, че с подписването с електронен подпис на формуляра за кандидатстване кандидата подписва и документите по т. 1, 4, 5 и 7 от Раздел 24. „Списък на документите, които се подават на етап кандидатстване“, т. І. „Приложени общи документи“, поради което е допустимо те да не се прилагат във формат „рdf“, подписани от кандидата. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.  4. Документите се прилагат към Формуляра за кандидатстване във формат „рdf“, „xls/xlsx“ или друг формат, указан в Раздел 24 „Списък на документите, които се подават на етап кандидатстване“. Основната информация за проектното предложение (Приложение №9) се прилага във формат „xls/xlsx“, а когато проектното предложение се подава от упълномощено лице - и във формат „pdf” или "jpg", подписанa и сканиранa от кандидата. Оригиналите на документите се съхраняват от кандидата/бенефициента и се представят при поискване.  5. Документите, приложени към Формуляра за кандидатстване, както и тези, представени от кандидатите/бенефициентите в резултат на допълнително искане от ДФЗ - РА, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  6. Кандидатът трябва да посочи електронен адрес, който да е асоцииран към профила му в ИСУН 2020 и не може да го променя в периода на кандидатстване и оценка.  7. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.  8. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН 2020. Важно е кандидатите да разполагат винаги с достъп до имейл адреса, към който е асоцииран профила в ИСУН 2020.  9. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на ДФЗ - РА по служебен път.  10. Не се изисква представяне на документи, които вече са предоставени и срокът им на валидност не е изтекъл.  11. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“. При липса на документи, издавани от държавни или общински органи и институции кандидатът следва да представи писмени доказателства, че е направил искане за издаване от съответния орган, че поема задължение да представи издадените въз основа на искането документи най-късно в срока по т. 8 от Раздел 21.2 „Оценка на административно съответствие и допустимост“.  12. Допълнителна пояснителна информация или документ от кандидатите, относно декларираните обстоятелства и представените документи, може да бъде предоставена само по искане на съответната оценителна комисия.  **ВАЖНО:**  **13. За кандидатите, които не са регистрирани в Интегрирана система за администриране и контрол (ИСАК), се издава уникален регистрационен номер (УРН) по служебен път.** |

# 

# 24. Списък на документите, които се подават на етап кандидатстване:

|  |
| --- |
| **І. ПРИЛОЖЕНИ ОБЩИ ДОКУМЕНТИ**   1. Основната информация за проектното предложение, във формат „xls/xlsx“, а когато проектното предложение се подава от упълномощено лице - и във формат „pdf” или "jpg", подписанa и сканиранa от кандидата. 2. Нотариално заверено изрично пълномощно, в случай че документите не се подават лично от кандидата. Представя се във формат "pdf" или "jpg"; 3. Удостоверение за семейно положение. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 8 от Раздел 21.2)* 4. Бизнес план и таблиците от бизнес плана в „xls/xlsx“ формат по образец (Приложение №4), а когато проектното предложение се подава от упълномощено лице - и във формат „pdf” или "jpg", подписан и сканиран от кандидата. 5. Декларация за изчисление на началния стандартен производствен обем на стопанството към датата на подаване на проектното предложение (Приложение №10). Представя се във формат „doc” или „docx“, а когато проектното предложение се подава от упълномощено лице във формат "pdf" или "jpg". 6. Декларация по чл. 25, ал. 2 от ЗУСЕСИФ (Приложение №6), подписана, подпечатана и сканирана от кандидата. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 8 от Раздел 21.2.)* 7. Декларация по чл. 4а, ал. 1 от ЗМСП и справката за обобщените параметри на предприятието, което подава декларация (по образец, утвърден от министъра на икономиката и енергетиката) (Приложение №3). Представят се във формат „pdf” или "jpg", подписани от кандидата и сканирани. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 8 от Раздел 21.2.)* 8. Решение на компетентния орган на юридическото лице за кандидатстване по реда на настоящите насоки – документът се предоставя само от кандидати – юридически лица, подписано, подпечатано и сканирано от кандидата. Представя се във формат "pdf" или "jpg". 9. Документ за собственост или ползване за цялата налична в земеделското стопанство земя и сгради. Представя се във формат "pdf" или "jpg". 10. Копие от документ за собственост на земя и/или земеделска земя и/или копие от влязъл в сила договор за наем, и/или копие от вписан в службата по вписванията към съответния районен съд и регистриран в съответната общинска служба земеделие към МЗХГ договор за аренда. Представя се във формат „pdf“ или „jpg“.   *(Когато към датата на кандидатстване е заявено вписване на документите, кандидатът следва да представи писмени доказателства, че е направено искане за вписване до съответния орган и да представи документа/те най-късно в срока по т. 8 от Раздел 21.2.)*   1. Копие от документ за собственост на земя и/или земеделска земя, и/или копие от влязъл в сила договор за наем, вписан в службата по вписванията към съответния районен съд и/или копие от вписан в службата по вписванията към съответния районен съд и регистриран в съответната общинска служба земеделие, към МЗХГ договор за аренда, с минимален срок пет години. Представя се във формат „pdf“ или „jpg“*.*   ***(Приложими за формиране на минималния икономически размер на стопанството от 2 000 евро СПО);***  *(Когато към датата на кандидатстване е заявено вписване на документите кандидатът следва да представи писмени доказателства, че е направено искане за вписване до съответния орган и да представи документа/те най-късно в срока по т. 8 от Раздел 21.2).*  **Важно:** Документите по т. 11 се придружават с копие от актуална скица на имота/имотите.   1. Копие от документ за собственост на земя и/или земеделска земя и/или копие на договор за наем, (включително ако е вписан в службата по вписванията към съответния районен съд) и/или копие от вписан в службата по вписванията към съответния районен съд и регистриран в съответната общинска служба на МЗХГ договор за аренда, които са предоставени за временно ползване с договор за наем и/или аренда на трети лица преди датата на подаване на проектното предложение. Представя се във формат „pdf“ или “jpg”. ***(Документите се изискват само за земята, която кандидатът не обработва или е предоставил на трети лица за обработка.),*** *(Когато към датата на кандидатстване е заявено вписване на документите, кандидатът следва да представи писмени доказателства, че е направено искане за вписване до съответния орган и да представи документа/те най-късно в срока по т. 8 от Раздел 21.2.)* 2. Документи, удостоверяващи право на ползване с регистрирано правно основание в съответната общинска служба земеделие към МЗХГ за цялата налична в земеделското стопанство земя (само за земеделски земи), извън представените документи по т. 12. Представя се във формат „pdf“ или „jpg”. 3. Копие от документ за собственост на животновъден обект и/или копие на документ за ползване на животновъдния обект или на земята, върху която са разположени пчелините (*в случай на пчеларство*), вписан в службата по вписванията към съответния районен съд. Представя се във формат „pdf“ или “jpg”.   *(Когато към датата на кандидатстване е заявено вписване на документите, кандидатът следва да представи писмени доказателства, че е направено искане за вписване до съответния орган и да представи документа/те най-късно в срока по т. 8 от Раздел 21.2.) (Когато документите се отнасят за изискуемия минимален икономически размер на стопанството от 2000 евро СПО, договорите за наем и/или аренда трябва да са влезли в сила към датата на подаване на проектното предложение и да са с минимален срок на действие пет години, съгласно т. 12 от Раздел 11.1 Критерии за допустимост на кандидатите.)*   1. Документ за професионални умения и компетентности, съгласно т. 3.4 от Раздел 13.1 „Дейности, допустими за финансиране“. *(В случай че към момента на подаване на проектното предложение документът е наличен. Документът не е задължителен при подаване на проектното предложение, при условие че кандидатът е поел ангажимент в бизнес плана (Приложение №4) да премине обучение за покриване на съответното изискване в срок до 36 месеца от сключване на административния договор, но не по-късно от избраната крайна дата на периода за изпълнение на бизнес плана).*Представя се във формат „pdf“ или “jpg”. 2. Диплома за завършено средно или висше образование в областта на „Животновъдство“ и/или „Ветеринарна медицина“ **(само в случаите на т. 10 от Раздел 13.1)** и диплома за завършено средно или висше образование в областта на опазване на околната среда или писмен доклад за изпълнени консултантски пакет/и по подмярка 2.1.2 във формат съгласно Приложение № 4 на Наредба № 7 от 2016 **(само в случаите на т. 11 от Раздел 13.1).** Представят се във формат „pdf“ или “jpg”. 3. Мотивираната писмена обосновка, придружена с доказателства за причините за разликата в заявената по схемите и мерките за директни плащания площ (последно заявената за подпомагане по тези схеми и мерки) и площта, заявена по подмярката по тази процедура ***(само в случай че кандидатът има подадено заявление по схемите за директни плащания и има разлика в заявените площи по схемите над 3 на сто).*** Представя се във формат „pdf“ или “jpg.*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 8 от Раздел 21.2.).* 4. Лицензи, разрешения и/или регистрация за извършване на дейността/инвестицията, изискуеми и издадени съгласно българското законодателство във връзка с т. 19 от Раздел 11.1 „Критерии за допустимост на кандидатите“ или писмени доказателства, че е направено искане за издаването им от съответния орган. Представят се във формат „pdf“ или “jpg”. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 8 от Раздел 21.2)* 5. Документ от компетентния орган по околна среда (РИОСВ/МОСВ/БД), удостоверяващ съответствие с режимите на защитените територии, въведени със Закона за защитените територии и/или режимите на защитените зони, въведени със Закона за биологичното разнообразие, за площите от стопанството на кандидата, и за животновъдната дейност, които попадат в тях или писмени доказателства, че е направено искане за издаването им от съответния орган ***(във връзка с изискването по т. 5.3 от Раздел 11.1, които попадат в обхвата на защитените територии и защитените зони****).* Представя се във формат „pdf“ или “jpg”. *(Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемия документ съгласно т. 8 от Раздел 21.2.)* 6. Протокол и/или Акт, издаден от БАБХ, от който да е видно колко животни са унищожени и/или протокол за извършено клане с подпис и печат на съответния кмет на община *(Представя се само в случаите на т. 10 от Раздел 11.1 „Критерии за допустимост на кандидатите“)*. Представя се във формат „pdf“ или “jpg”. 7. Документ от ОДБХ/БАБХ, удостоверяващ че планираната/ите инвестиция/ии в стопанството на кандидата отговаря на изискванията за биосигурност ***(във връзка с изискването по т. 8 от Раздел 13.1 „Дейности, допустими за финансиране).*** Представя се във формат „pdf“ или “jpg”. (Към датата на кандидатстване може да се представи входящ номер на искане. В случай, че е представен входящ номер, кандидатът трябва да представи изискуемия документ съгласно т. 8 от Раздел 21.2.)   **ІІ. Допълнителни документи, доказващи съответствие с приоритет по критериите за оценка /в случай, че е приложимо/:**  1. Протокол и/или Акт, издаден от БАБХ, от който да е видно колко животни са унищожени и/или протокол за извършено клане с подпис и печат на съответния кмет на община. Представя се във формат „pdf“ или “jpg”. *(Документът се представя, само ако в проектното предложение кандидатът е отбелязъл, че отоговаря на критерия за подбор по т. 2 от Раздел 22.1)*  2. Диплома за завършено средно и/или висше образование в областта на „Животновъдство“ и/или „Ветеринарна медицина“. Представя се във формат „pdf“ или “jpg”. (*Документът се представя, само ако в проектното предложение кандидатът е отбелязъл, че отоговаря на критерия за подбор по т. 6 от Раздел 22.1.)* |

# 25. Краен срок за подаване на проектните предложения:

|  |
| --- |
| Крайният срок за подаване на проектни предложения е 17:30 часа на 15.05.2020 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: <https://eumis2020.government.bg>. |

# 27. Допълнителна информация:

|  |
| --- |
| 1. При кандидатстване за подпомагане, данните за засетите/засадените и/или предстоящите за засяване/засаждане земеделски култури, попълнени в анкетната карта на земеделския стопанин, издадена по реда на Наредба №3 от 1999 г., трябва да се отнасят за текущата стопанска година спрямо датата на подаване на проектното предложение.  2. Когато при кандидатстване земеделският стопанин доказва икономическия размер на стопанството с намерение за засаждане/засяване на земеделски култури през текущата стопанска година спрямо датата на подаване на проектно предложение, ДФЗ-РА извършва проверка или посещение на място и ако установи спазване на заложените в одобрения бизнес план срокове за засяване/засаждане на земеделските култури, извършва първото плащане в срок до един месец от извършване на проверката или посещението.  3. Допустимият период за създаване на овощни трайни насаждения е от 1 ноември до 14 април на стопанската година. Когато овощните трайни насаждения са засети по вкоренен по картонажен метод материал, както и ягоди, допустимият период е цялата година.  4. Управляващият орган си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ.  **Основни термини и дефиниции:**  По смисъла на условията за кандидатстване:  1. **„Административен договор“** е договор по смисъла на §1, т. 1 от допълнителните разпоредби на ЗУСЕСИФ.  2. **"Биосигурност**" е комплекс от управленски и физически мерки, които намаляват риска от проникването, развитието и разпространението на болестите по животните.  3. **"Жизнеспособност на земеделското стопанство"** е изпълнение на изискванията по т. 3 от Раздел 13.1 „Дейности, допустими за финансиране“ в срок най-късно до избраната крайна дата на периода за проверка на изпълнението на бизнес плана.  4. **"Завършено средно и/или висше образование в областта на опазването на околната среда"** означава завършено средно образование по специалност 6211401 "Агроекология" от професионално направление 621 "Растениевъдство и животновъдство" или завършено висше образование по образователно-квалификационна степен бакалавър или магистър в професионални направления "Растениевъдство", "Растителна защита", "Животновъдство", "Ветеринарна медицина", "Биологически науки", "Биотехнологии", "Науки за земята", "Администрация и управление" или "Икономика", по специалност, включваща дисциплини, свързани директно с опазване на околната среда, с общ хорариум най-малко 200 учебни часа. Професионалните направления за средно професионално образование са съгласно Списъка на професиите за професионално образование и обучение по чл. 6, ал. 1 от Закона за професионалното образование и обучение, утвърден със Заповед № РД-09-413 от 12.05.2003 г., последно изменение със Заповед № РД-09-74 от 20.01.2014 г. Професионалните направления за висше образование са съгласно Класификатора на областите на висше образование и професионалните направления, утвърден с ПМС № 125 от 24 юни 2002 г. (обн., ДВ, бр. 64 от 2002 г., посл. изм., бр. 94 от 2005 г.).  5. **"Земеделска дейност"** е селскостопанска дейност по смисъла на чл. 4, параграф 1, буква "в" от Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347/608, 20.12. 2013 г.) (Регламент (ЕС) № 1307/2013).  6. **"Земеделски култури"** са растения от даден ботанически вид и род, които се отглеждат от човека, за да задоволяват определени негови потребности.  7. **"Земеделски площи"** са обработваемата земя, включително оставена като угар, постоянно затревените площи, трайните насаждения и семейните градини, независимо дали се използват за производство на земеделска продукция.  8**. "Земеделски стопанин"** е стопанин по смисъла на чл. 4, параграф 1, буква "а" от Регламент (ЕС) № 1307/2013.  9. **"Земеделско стопанство"** е стопанство по смисъла на чл. 4, параграф 1, буква "б" от Регламент (ЕС) № 1307/2013.  10. **"Изкуствено създаване на условията, необходими за получаване на предимство"** е всяко установено условие по смисъла на чл. 60 от Регламент (ЕС) №1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета.  11. **"Икономически размер на стопанство"** е размерът на земеделското стопанство, изразен в стандартен производствен обем.  12 . **"Дълготрайни материални активи"** са активи, които отговарят на изискванията за амортизируеми дълготрайни материални активи съгласно Националните стандарти за финансови отчети за малки и средни предприятия, чиято стойност е равна или превишава по-ниската стойност от:  а) стойностния праг на същественост за дълготрайния материален актив, определен в счетоводната политика на данъчнозадълженото лице;  б) седемстотин лева.  13. **“Микропредприятия, малки предприятия, средни предприятия“** са предприятия по смисъла на Закона за малките и средните предприятия.  14. **"Мярка"** означава пакет от операции, които допринасят за изпълнението на един или повече приоритети на Съюза за развитие на селските райони.  15**. "Дълготрайни нематериални активи"** са придобити нефинансови ресурси, които:  а) нямат физическа субстанция;  б) се ползват през период, по-дълъг от 12 месеца;  в) имат ограничен полезен живот;  г) са със стойност, равна или превишаваща по-ниската стойност от:  аа) стойностния праг на същественост за дълготрайния нематериален актив, определен в счетоводната политика на данъчнозадълженото лице;  бб) седемстотин лева.  16.**"Непреодолима сила и извънредни обстоятелства"** са обстоятелства по смисъла на чл. 2, параграф 2 от Регламент (ЕС) № 1306/2013 г.  17. **"Нередност"** е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.  18. **"Период за проверка изпълнението на бизнес плана"** е периодът от стартиране изпълнението на бизнес плана до датата на подаване на исканета за второ плащане, посочена в проектното предложение и договора за предоставяне на финансова помощ.  19. **"Подмярка"** е съвкупност от дейности, спомагащи за прилагане приоритетите на ПРСР 2014 - 2020 г.  20.**"Постоянно затревени площи"** са естествени ливади, пасища и нископродуктивни затревени площи, които не са включени в схемата за сеитбооборот и са на разположение през цялата календарна година за косене и/или паша на селскостопански животни.  21. **„Преминато обучение по мярка 1 "Трансфер на знания и действия по осведомяване" от ПРСР 2014 - 2020 г.“** е преминат курс и/или семинар по тема/и свързана/и изцяло с предотвратяване и/или преодоляване на усложнена епизоотична обстановка, включително и подобряване на биосигурността в стопанството.  22. **"Проверка на място"** е проверка по смисъла на Регламент за изпълнение (ЕС) №809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.  23. **"Проект"** е проектното предложение ведно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР.  24. **"Публична финансова помощ"** е всеки публичен принос за финансирането на операции, източникът на които произхожда от бюджета на национален, регионален или местен публичен орган, от свързания с европейските структурни и инвестиционни фондове бюджет на Съюза, от бюджета на публичноправни организации или от бюджета на сдружения на публични органи или публичноправни организации, и за целите на определянето на ставката на съфинансиране за програмите или приоритети по ЕСФ може да включва финансови средства, набрани съвместно от работодатели и работници.  25. **"Семейните градини"** са земеделски площи, заети с различни култури, и произведената от тях продукция се използва предимно за собствена консумация в домакинството на земеделския стопанин  26. "Пряко засегнати" са стопанства, засегнати от силно заразна болест и това е довело до унищожаване на земеделския потенциал на стопанството.  27. **"Срок за изпълнение на бизнес плана"** е крайната дата, посочена в проектното предложение и Административния договор, до която трябва да бъде изпълнен одобреният бизнес план и подадена окомплектована с всички изискуеми документи към искането за второ плащане.  28. **"Стандартен производствен обем"** е стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно Приложение № 2.  29. **"Стартиране на изпълнението на бизнес плана"** е започване на дейност и/или инвестиция, посочена в таблица № 2 "Описание на планираните инвестиции и дейности, които ще бъдат извършени в рамките на периода за проверка изпълнението на бизнес плана", свързана с развитието на стопанството и постигане на специфичните цели и резултати посочени в таблица № 1 "Цели и специфични резултати" от бизнес плана.  30. **"Стопанство"** са всички използвани за селскостопански дейности и управлявани от земеделски стопани единици, които се намират на територията на Република България.  31. **"Точно изпълнение на бизнес плана"** е точно изпълнение (в количествено, качествено и времево отношение) на всяка една от следните дейности:  а) изпълнение най-късно до крайната дата на периода за проверка на изпълнението на бизнес плана на всички заложени цели и специфични резултати, посочени в таблици №1 „Цели и специфични резултати„ от Приложение №4;  б) изпълнение най-късно до крайната дата на периода на проверка изпълнението на бизнес плана на всички дейности и инвестиции в дълготрайни материални и нематериални активи, посочени в таблица №2 (колона А, Б и В) „Описание на планираните инвестиции и дейности, които ще бъдат извършени в рамките на периода за проверка изпълнението на бизнес плана“ от Приложение № 4;  в) придобиване на знания по основните проблеми по предотвратяване и/или преодоляване на усложнена епизоотична обстановка, включително и подобряване на биосигурността в стопанството;  г) изпълнение на производствената програма на стопанството към крайната дата на периода на проверка изпълнението на бизнес плана по отношение на заложения СПО в таблица №6 и животни в таблица №7 от Раздел V „Производствена програма на земеделското стопанство“ от Приложение № 4;  д) кандидатът поддържа минимален стандартен производствен обем на стопанството към искане за второ плащане не по-малък от 7999 евро СПО.  32. **"Трайни насаждения, засадени с вкоренен по картонажен метод материал"** са трайни насаждения, засадени с посадъчен материал, който предварително е вкоренен в контейнери от картон или други изкуствени материали.  33. **„Усложнена епизоотична обстановка“** е опасност от възникване или възникване на масово заболяване на животни от заразни болести.  **Важно:**  **Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на следния електронен адрес:** [**rdd@mzh.government.bg**](mailto:rdd@mzh.government.bg)**. Разясненията се утвърждават от ръководителя на управляващия орган или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на** [**електронната страница**](http://www.mzh.government.bg/mzh/bg/Home.aspx) **на МЗХГ, ДФЗ -** [**РА**](http://www.dfz.bg/) **и на страницата на ИСУН 2020 в срок до две седмици преди изтичането на срока за кандидатстване.** |

## 27.1 Процедура за уведомяване на неодобрените и одобрените кандидати и сключване на Административни договори за предоставяне на безвъзмездна финансова помощ

|  |
| --- |
| 1. Изпълнителният директор на ДФ „Земеделие“ - Разплащателна агенция издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи.  3.С поканата ще бъдат изискани следните документи:  а)Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата;  или  Споразумение с НАП, от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  **ВАЖНО:**  **Кандидатът следва да предостави един от документите по б. „а“ единствено в случаите, когато в резултат на извършена служебна проверка от страна на ДФЗ-РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.**  б) Удостоверение за липса на задължения към общината по постоянен адрес или съответно седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а)“ и „б)“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година и не повече от 50 000 лв.  Кандидат, който видно от Удостоверенията по букви „а)“ и „б)“ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  в) Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата – представя се в случай, че не може да се направи служебна проверка;  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.  г) Заявление за профил за достъп на ръководител на бенефициента до ИСУН 2020 (Приложение Ж към Условията за изпълнение)  д) Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал.1, т. 6 от ЗОП - оригинал или копие, заверено от кандидата.  е) Документ, издаден от обслужващата банка за банковата сметка на кандидата, по която ще бъде преведена финансовата помощ, получена по реда на тези указания.  4. Посочените документи се представят от одобрените кандидати при сключване на административните договори за предоставяне на безвъзмездна финансова помощ, като преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.  5. Срокът за представяне на посочените документи е 30 дни, считано от датата на получаване на поканата.  6. Преди сключване на Административен договор, ДФЗ-РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване, вследствие на предходно решение на Европейската комисия, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК <http://ec.europa.eu/competition/elojade/isef/index.cfm?clear=1&policy_area_id=3>): проверка по вид решение – отрицателно решение с възстановяване.  7. Когато при извършване на проверката по същество на представените от кандидатите документи, при сключване на Административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  8. Ако кандидат по одобрен за финансиране проект откаже сключване на Административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  9. Изпълнителният директор на Разплащателната агенция взема мотивирано решение за отказ за предоставяне на безвъзмездна финансова помощ в следните случаи:  - за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  - при несъгласие на кандидата да сключи Административен договор за предоставяне на БФП;  - на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3;  - в случаите по чл. 9д от ЗПЗП.  10. При подписване на Административен договор за безвъзмездна финансова помощ, бенефициентът подписва Декларация по чл. 25, ал. 2 от ЗУСЕСИФ и чл. 7 от ПМС 162/2016, при настъпила промяна в декларираните при кандидатстване обстоятелства приложение към Административния договор за предоставяне на безвъзмездна финансова помощ.  11. Уведомяването на отхвърлените и одобрените кандидати за сключване на Административни договори за предоставяне на безвъзмездна финансова помощ се извършва чрез ИСУН 2020. Разплащателната агенция не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ-РА.  12. Всеки кандидат може да подаде до ДФЗ-РА сигнал за предоставяне на невярна и/или подвеждаща информация от кандидати в процедури по предоставяне на БФП по ПРСР 2014-2020 и/или от бенефициентите на безвъзмездна финансова помощ по ПРСР 2014-2020, които при изпълнение на договор, сключен по проект, финансиран от ЕЗФРСР, предоставят невярна и/или подвеждаща информация за вписване в регистъра и проверка. |

# 28. Приложения към Условията за кандидатстване:

|  |
| --- |
| Приложение №1 Списък на приоритетни животни.  Приложение №2 Таблица и инструкции за изчисляване на икономическия размер на земеделските стопанства.  Приложение №3 Декларацията за обстоятелствата по чл. 3 и чл. 4 от  Закона за малките и средните предприятия.  Приложение №4 Бизнес план.  Приложение №5 Минимален брой на растенията на единица площ.  Приложение №6 Декларация на кандидата за липса на обстоятелствата по чл. 25, ал. 2 от ЗУСЕСИФ  Приложение №7 Оценителна таблица за административно съответствие и допустимост.  Приложение №8 Критерии за извършване на техническа и финансова оценка.  Приложение №9 Основна информация за проектното предложение  Приложение №10 Декларация за изчисление на началния стандартен производствен обем на стопанството към датата на подаване на проектното предложение.  Приложение №11 Указания за попълване на електронен формуляр за кандидатстване |