**Приложение Д към Условията за изпълнение**

**АДМИНИСТРАТИВЕН ДОГОВОР**[[1]](#footnote-2)

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА**

**ПЕРИОДА 2014-2020 г.**

**По Процедура чрез подбор на проектни предложения по подмярка** 6.3 "Стартова помощ за развитието на малки стопанства" от мярка 6 „Развитие на стопанства и предприятия“

**BG.............................**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **НАЧАЛЕН ИКОНОМИЧЕСКИ РАЗМЕР** |  |
| **ПРИОРИТЕТ НА ПРСР:** | 2А „Подобряване на икономическите резултати на всички земеделски стопанства и улесняване на преструктурирането и модернизирането на стопанствата, особено с оглед на увеличаването на пазарното участие и ориентация и на разнообразяването в селското стопанство“. |
| **СРОК ЗА ИЗПЪЛНЕНИЕ:** | **от ………….. г. до …………. г.*;* ……… месеца** |

На основание чл. 24, ал. 1 и чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от ……………2020 г. по Процедура **BG ............................**, одобрен на ………………2020 г. от Изпълнителния директор на **Държавен фонд „Земеделие”**

**между:**

Държавен фонд “ЗЕМЕДЕЛИЕ” – Разплащателна агенция, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, наричан за краткост “**ФОНДЪТ**”, от една страна

и

**…………………………………………………………………………………………………………**

/име на бенефициента /*наименование на дружеството, кооперацията или ЕТ/*,

УРН……………...., ЕИК от търговския регистър към Агенцията по вписванията ………………., седалище ………………….. представляван/о от ……………………….., с ЕГН ……………………… в качеството му на …………………… /*законен представител*/

Адрес:..................................................., наричан за целите на този договор**„БЕНЕФИЦИЕНТ”,**от друга страна,

се сключи този договор за следното:

### І. ПРЕДМЕТ НА ДОГОВОРА

**Чл. 1. ФОНДЪТ** предоставя на **БЕНЕФИЦИЕНТА** безвъзмездна финансова помощ (наричана по-нататък „помощ/та”) по подмярка 6.3 „Стартова помощ за развитието на малки стопанства" от мярка 6 "Развитие на стопанства и предприятия" от Програмата за развитие на селските райони за периода 2014-2020 г. (наричана по-нататък „подмярка 6.3“) за изпълнението на одобрен проект № .................................. в размера и при условията съгласно този договор**.**

**Чл. 2.** (1) **ФОНДЪТ** изплаща помощта в размера и по реда на чл. 3, когато са изпълнени всички договорни и нормативно заложени задължения на **БЕНЕФИЦИЕНТА**.

(2) При неточно или непълно изпълнение от **БЕНЕФИЦИЕНТА** на условие или задължение по този договор, или при наличие на основание в действащ нормативен акт или акт на правото на Европейския съюз, **ФОНДЪТ** прилага съответните правила, предвидени в този договор и приложим нормативен акт за отказване на заявената за изплащане помощ, съответно за изискуемост на изплатените суми от помощта (Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители и Регламентите на ЕС) .

**ІІ. РАЗМЕР И НАЧИН НА ПЛАЩАНЕ НА ПОМОЩТА**

**Чл. 3.** (1) Одобрената безвъзмездна финансова помощ въз основа на представените от **БЕНЕФИЦИЕНТА** на етапа на кандидатстването по подмярка 6.3 проектно предложение и документи, включително бизнес план е в размер на левовата равностойност на 15 000 евро - **29 337,00 лева** (**двадесет и девет хиляди триста тридесет и седем лева**).

(2) Помощта по ал. 1 се предоставя на два етапа:

1. Първо плащане в размер на левовата равностойност равностойност на 10 000 евро – 19 558,00 лева (деветнадесет хиляди петстотин петдесет и осем лева) се извършва в срок до два месеца от датата на сключването на този договор при следните условия и след извършване на съответните проверки:

а) след изпълнение на задължението по ал. 4, ако **БЕНЕФИЦИЕНТЪТ** е юридическо лице/кооперация, освен в случаите на забавяне по основателни причини на представянето на договора за поръчителство. В тази хипотеза срокът се удължава с времето на забавяне;

б) в случаите, когато икономическият размер на стопанството се доказва с намерения за засаждане/засяване на земеделски култури през текущата, спрямо кандидатстването стопанска година и срокът за тяхното засаждане/засяване е след сключване на административния договор, **ФОНДЪТ** извършва проверка/посещение на място с цел да установи изпълнение на намеренията на кандидата за засаждане/засяване на земеделските култури през текущата стопанска година към датата на кандидатстване, както и за спазване на Условията за кандидатстване и Условията за изпълнеие. Разплащателната агенция изплаща първото плащане в срок до един месец от приключване на проверката/посещението на място и при установено спазване на заложените в бизнес плана срокове за засяване/засаждане на земеделските култури и Условията за кандидатстване, и Условията за изпълнеие, в съответствие с изискването на т. 2.2 от Раздел 11.1 от Условията за кандидатстване;

в) в случаите на извърване на проверки по т. 1, буква „б“, **ФОНДЪТ** извършва преизчисление на началния икономически размер на стопанството и на оценката на проекта, съгласно Раздел 22 „Критерии и методика за оценка на проектните предложения“ от Условията за кандидатстване;

г) в срок до два месеца от датата на сключването на този договор извън случаите по буква „а“, „б“ и „в“.

2. Второ плащане в размер на левовата равностойност на 5 000 евро - **9 779,00 лева** (девет хиляди седемстотин седемдесет и девет лева) се извършва в срок до 90 дни след издаване на уникален идентификационен номер на окомплектовано с всички изискуеми документи, съгласно Раздел 4 от Условия за изпълнение искане за второ плащане от **БЕНЕФИЦИЕНТА**, в случай на одобрение на помощта след извършени проверки, включително на място, относно точно изпълнение на бизнес плана и извършен анализ за установяване на съответствието между фактическото състояние и одобрения бизнес план съгласно чл. 8, ал. 5 от този договор и изпълнение на всички изисквания и поети ангажименти по този договор и Условията за изпълнение. Деветдесет дневният срок за извършване на второто плащане се удължава в случаите и в срока по т. 29 от Раздел 2 „Финансово изпълнение на проектите и плащане“ от Условията за изпълнение.

(3) Искането за второ плащане се подава в срок до ......................г. /*посочен в проектното предложение срок за това, който е* *най-рано 1 г. и 6 м. и най-късно 3 години от датата на подаване на проектното предложение и не по-късно от 15.09.2023 г./*. Когато в стопанството се отглеждат едногодишни култури, срокът за подаване трябва да бъде след извършване на засяването/засаждането на културите и най-малко един месец преди очакваното прибиране на реколтата от тях. Когато в стопанството се отглеждат различни видове едногодишни култури и техните срокове за засаждане и прибиране на реколтата са различни, срокът за подаване на искането се определя в съответствие с най-късния от тези срокове.

(4) Когато **БЕНЕФИЦИЕНТЪТ** е юридическо лице или кооперация, плащането по ал. 2, т. 1 се извършва след сключването на отделен договор за поръчителство между **ФОНДА** и собственика/собствениците на капитала или членовете на кооперацията - **БЕНЕФИЦИЕНТА.** Договорът за поръчителство между РА и собственика/собствениците на капитала на дружеството-бенефициент или членовете на кооперацията съдържа задължение на поръчителя/ите неотменимо и безусловно да отговаря/т за изпълнение на задължението на **БЕНЕФИЦИЕНТА** да възстанови получената по административния договор финансова помощ, до размера на сумата по чл. 3, ал. 1 от този договор. Срокът за задължението по договора за поръчителство трябва да покрива период от пет години, считано от датата на сключване на административния договор, удължен с шест месеца.

(5) Поръчителят/поръчителите трябва да се яви/ят пред съответната областна дирекция на Държавен фонд "Земеделие" в срок до 14 дни от сключване на административния договор за подписване на договора за поръчителство.

(6) Началният икономически размер на стопанството, измерен в стопански производствен обем (СПО) е определен на …………. евро.

(7) Когато икономическият размер на стопанството се определя въз основата на засяване/засаждане, извършено след датата на сключване на този договор, **ФОНДЪТ** извършва проверка на място за определянето на същия, след което бенефициентът се уведомява писмено за установеният начален икономически размер.

**Чл. 4**. Плащане по чл. 3 се извършва след проверките и при спазване на изискванията на Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие, на условията и на задълженията на **БЕНЕФИЦИЕНТА**, определени в акт на правото на Европейския съюз, Условията за изпълнение и този договор.

**Чл. 5. ФОНДЪТ** изплаща помощта по банков път по банковата сметка на **БЕНЕФИЦИЕНТА**, посочена в този договор или в допълнително споразумение към него, освен когато на **ФОНДА** бъде представен надлежен документ, съдържащ основание за извършване на плащане към трето лице.

**ІІІ. СРОК НА ДОГОВОРА**

**Чл. 6.** (1) **БЕНЕФИЦИЕНТЪТ** се задължава да изпълни представения от него и одобрен бизнес план в периода от сключване на този договор до ................. г.

(2) **БЕНЕФИЦИЕНТЪТ** се задължава да започне реалното изпълнение на бизнес плана в срок не по-дълъг от девет месеца от сключването на този договор;

(3) В срока по ал. 1 **БЕНЕФИЦИЕНТЪТ** е длъжен да изпълни изцяло бизнес плана, включително да представи лиценз, разрешение и/или регистрация, когато за извършването на дейността/инвестицията съгласно действащото законодателство се изисква лицензиране, разрешение и/или регистрация, както и всички останали нормативно и договорно установени задължения на **БЕНЕФИЦИЕНТА** и произтичащи от предоставеното подпомагане ангажименти.

(4) Срокът за изпълнение на всички нормативни и договорни задължения от страна на **БЕНЕФИЦИЕНТА**, произтичащи от предоставената финансова помощ, е 5 години от подписване на този договор, с изключение на срока за изпълнение на задълженията по чл. 13, ал. 2 и чл. 14, ал. 3, за които е 5 години и шест месеца.

(5) При наличие на съдебен спор **БЕНЕФИЦИЕНТЪТ** е длъжен да спазва задълженията по чл. 13, ал. 2 и чл. 14, ал. 3 от този договор в период най-малко 6 (шест) месеца след влизане в сила на окончателното съдебно решение.

**Чл. 7.** Този договор има действие до окончателното уреждане на отношенията между страните, включително по въпроси, произтичащи от неговото неизпълнение.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 8.** (1) **ФОНДЪТ** има право да упражнява контрол за изпълнение на условията и задълженията на **БЕНЕФИЦИЕНТА** по този договор, както и за изпълнение на нормативните изисквания, свързани с подпомаганата дейност. Контрол може да бъде извършван и от представители на Министерството на земеделието, храните и горите, Сметната палата, Европейската комисия и Европейската сметна палата и Европейската служба за борба с измамите и Изпълнителна агенция „Сертификационен одит на средствата от европейските земеделски фондове“ в съответствие с предоставените им правомощия, като се легитимират пред **БЕНЕФИЦИЕНТА**.

(2) Контролът по ал. 1 се извършва:

1. чрез проверки на документи и посещения на място, включително с достъп до стопанството и всички документи и информация, необходими за проверката;

2. като се изисква от **БЕНЕФИЦИЕНТА**, както и от неговите контрагенти по подпомаганите дейности документи, сведения, справки и всяка друга информация за осъществяването на подпомаганата дейност, включително при извършване на оценяване или наблюдение на ПРСР от страна на МЗХГ или Европейската комисия;

3. чрез справки в официални регистри и получена информация от други държавни и общински органи и администрации.

(3) **ФОНДЪТ** има право да извършва проверките и посещенията на място през целия период от сключването на този договор до изтичане на пет години и шест месеца от тази дата с цел да установи фактическото съответствие с одобреното проектно предложение, бизнес плана и заложените в него данни и показатели с действителното състояние, както и спазване от страна на **БЕНЕФИЦИЕНТА** на всички останали негови нормативни и договорни задължения. При наличие на съдебен спор **ФОНДЪТ** има право да извършва проверките и посещенията на място в период до 6 (шест) месеца след влизане в сила на окончателното съдебно решение.

(4) В случай на нередовност на документи, при непълнота и/или неяснота на заявени данни и посочени факти, както и при необходимост да се установи точно изпълнение на договорни и нормативни задължения от страна на **БЕНЕФИЦИЕНТА**, свързани с или произтичащи от подпомагането, **ФОНДЪТ** има право да изисква от **БЕНЕФИЦИЕНТА** представянето на допълнителни данни и/или документи, включително и такива, които не са част от описаните в Раздел 4 от Условията за изпълнение, и/или отстраняване на непълноти и неточности в определен срок, както и да извършва проверки.

(5) **ФОНДЪТ** в срок до 90 дни от подаване на искането за второ плащане извършва всички проверки, включително и на място, и одобрява или мотивирано отказва изплащането на финансовата помощ след извършен анализ за установяване на съответствието между фактическото състояние и одобрения бизнес план на **БЕНЕФИЦИЕНТА.** Този срок се удължава в случаите по т. 29 от Раздел 2. „Финансово изпълнение на проектите и плащане“ от Условия за изпълнение.

(6) **ФОНДЪТ** има право да публикува данни за **БЕНЕФИЦИЕНТА** с цел осигуряване на публичност и прозрачност за предоставяне на помощта и при условията, определени в [Регламент (ЕС) № 1306/2013](apis://Base=APEV&CELEX=32013R1306&Type=201/) на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика (ОВ L 344, 20.12.2013 г.), като тези данни могат да бъдат обработени от органите за финансов контрол и от следствените органи на ЕС и на държавите членки с цел защита на финансовите интереси на ЕС.

**Чл. 9.** (1) **ФОНДЪТ** изисква от **БЕНЕФИЦИЕНТА** връщане на полученото първо плащане по чл. 3, ал. 2, т. 1 от този договор, като **БЕНЕФИЦИЕНТЪТ** няма право да получи второто плащане по чл. 3, ал. 2, т. 2, когато **БЕНЕФИЦИЕНТЪТ**:

1. не е подал искане за второ плащане, окомплектовано с всички изискуеми, съгласно Раздел 4 от Условията за изпълнение, документи в срока по чл. 3, ал. 3 от договора и/или не е представил изисканите от **ФОНДА** допълнителни документи и/или информация съгласно т. 28 от Раздел 2. „Финансово изпълнение на проектите и плащане“ от Условията за изпълнение, в срок до 15 календарни дни от уведомяването за това;

2. не е изпълнил точно бизнес плана, включително в частта на заложените цели и специфични резултати, съгласно Приложение 3 и инвестиции в дълготрайни материални и/или нематериални активи, съгласно Приложение 2, както и когато бизнес плана не е изпълнен в срока по чл. 6, ал. 1 от този договор;

3. не е поддържал икономическия размер на стопанството си, измерен в СПО, за който е бил одобрен за периода от дата на сключване на административен договор до осъществяване на планираното увеличение по т. 3.1, Раздел 13.1 „Дейности, допустими за финансиране“ от Условията за кандидатстване, като над 50% от икономическия размер на стопанството, измерен в СПО се формира от животни съгласно Приложение №1 от Условията за кандидатстване;

4. не е постигнал увеличаване на икономическия размер на стопанството, спрямо първоначалния размер с най-малко 2000 евро, измерен в СПО, само с животни от Приложение №1 към Условията за кандидатстване, най-късно до изтичане на посочената в бизнес плана крайна дата на период за проверка на неговото изпълнение и срока по чл. 6, ал.1 от този договор;

5. не е постигнал икономически размер на стопанството от най-малко 7999 евро, измерен в СПО;

6. не е извършил предвидените в бизнес плана дейности, които ще допринесат за преодоляване или предотвратяване на последиците от природни бедствия или усложнена епизоотична обстановка;

7. не е достигнал съответствие с приложимите Стандарти на Европейския съюз, отнасящи се до подпомаганите дейности, по отношение на съответните ветеринарни и фитосанитарни изисквания, биосигурност и хуманното отношение към животните, опазването на околната среда, хигиената, сигурността и безопасните условия на труд най-късно до изтичане на срока по чл.3, ал.3 и чл.6, ал.1 от този договор;

8. не е постигнал всички заложени цели и специфични резултати в Таблица №1 „Цели и специфични резултати“ от одобрения бизнес план, от които поне два специфични резултата, като задължително единият от тях да е от №4 до №8;

9. не е закупил/изградил/осъществил заложените в одобрения бизнес план дълготрайни материални и/или нематериални активи, и/или същите не се използват по предназначение, и/или не се спазва комплекса от мерките за биосигурност в стопанството;

10. бенефициентът - физическо лице, собственикът на предприятието на бенефициента ЕТ, собственикът/собствениците на капитала на юридическото лице, членът на кооперацията, избран за председател, не е/са преминал/и курс за обучение или семинар, включващ най-малко 8 учебни часа по тема/и свързана/и изцяло с предотвратяване и/или преодоляване на усложнена епизоотична обстановка, включително и подобряване на биосигурността в стопанството и най-малко 8 учебни часа по основните проблеми на опазване на околната среда в земеделието (*с изключение на случаите по т. 10 и т. 11 от Раздел 13.1 „Дейности, допустими за финансиране“ от Условията за кандидтстване);*

11. отглежда тютюн след края на текущата стопанска година, спрямо датата на сключване на този договор;

12. е създал изкуствени условия с оглед получаване на предимство за получаване на помощта, в противоречие на целите на европейското и националното законодателство в областта на селското стопанство и с целите на подмярка 6.3;

13. проектът на **БЕНЕФИЦИЕНТА** е оценен по някой от критериите за подбор по т.1 и/или т.5, посочени в Раздел 22 „Критерии и методика за оценка на проектните предложения от Условия за кандидатстване и **БЕНЕФИЦИЕНТЪТ** не е поддържал съответствие с минималните изисквания на всеки един от критериите, по които проектът му е бил оценен, съгласно Приложение 1 към този договор в периода от подаване на проектното проектонто предложение до изтичане на пет години от сключването на този договор;

14. не е започнал изпълнението на бизнес плана, съгласно заложените в него предвиждания и в срока по чл. 6, ал. 2 от този договор;

15. не е спазил заложения в бизнес плана СПО, свързан със земеделските култури през всички години от изпълнението на бизнес плана, а в случаите на промяна на СПО - не е уведомил предварително **ФОНДА** за настъпилата промяна и/или не е изложил писмено мотивите, които са наложили промяната;

16. е представил декларация и/или документи с невярно съдържание, неистински и/или подправени такива, независимо от формата на вината (умисъл или небрежност), включително когато тази декларация и/или документ са представени при или по повод кандидатстването му за подпомагане по подмярка 6.3 и/или при подаване на искането за второ плащане;

17. лично или упълномощен негов представител възпрепятства и/или попречи на извършването на проверка/посещение на място, извършвана от **ФОНДА** или не оказва необходимото съдействие при извършването на тези проверки;

18. лично или упълномощен негов представител възпрепятства и/или попречи на извършването на проверки от лицата и органите по чл. 8, ал. 1, изречение второ, или не оказва необходимото съдействие при извършването на тези проверки;

19. в периода от датата на подаване на проектното предложение до подаване на искането за второ плащане е нарушил изискването по т. 5 от Раздел 11.1 от Условия за кандидатстване, включително и по отношение на земеделската земя, която участва в изчислението на СПО по т. 3.6 към Раздел 13.1 от Условията за кандидатстване;

20. не изпълнява друго задължение или ангажимент, произтичащо от Условията за кандидатстване и/или Условията за изпълнение, и/или уговорено в този договор.

(2) Разпоредбата на ал. 1 се прилага и когато **ФОНДЪТ** установи:

1. нередовност или непредставяне на документи, непълнота, несъответствие, неточност или неяснота при извършени проверки на представени от **БЕНЕФИЦИЕНТА** документи или заявени данни, или факти, включително, когато **БЕНЕФИЦИЕНТЪТ** не ги отстрани в указаният му срок;

2. при извършване на проверка по букви "iii" и "v" от раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ, L 255/18 от 28 август 2014 г.) във връзка с чл. 48, параграф 2 от Регламент за изпълнение (ЕС) № 809/2014, че **БЕНЕФИЦИЕНТЪТ**, подаденият от него проект или предложените за финансиране разходи не отговарят на изискванията за допустимост за подпомагане, посочени в условията за изпълнение;

3. наличие на някоя от хипотезите, уредени в чл. 35 от Делегиран регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4. че инвестициите в дълготрайни материални и нематериални активи, посочени в Приложение 2 към настоящия договор, са придобити при някое от следните условия:

а) бенефициентът физическо лице, едноличният собственик/собствениците на капитала на бенефициента юридическо лице /ЮЛ/, собственикът на предприятието на бенефициента ЕТ, член на кооперацията е/са придобили от своя съпруг и/или от роднини по права линия - без ограничения, и/или от роднини по сватовство от първа степен, както и/или от юридическо лице, чийто мажоритарен дял от капитала се притежава от бенефициента ЮЛ или ЕТ, бенефициента физическо лице, собственика/собствениците на капитала на бенефициента ЮЛ или собственика на предприятието на бенефициента ЕТ или член на кооперацията;

б) са финансирани по ПРСР 2014 - 2020, ПРСР 2007 - 2013 и/или други програми за подпомагане с национални средства, и/или средства на ЕС;

5. че **БЕНЕФИЦИЕНТЪТ** е получил или е одобрен за получаване на друга публична финансова помощ за инвестициите в дълготрайни материални и нематериални активи, посочени в бизнес плана по проекта за финансиране по този договор;

6. **ФОНДЪТ** установи несъответствие с някое от изискванията, посочени в т. 2.3, т. 2.4, т. 5, т. 17, т. 18 и т. 19 от Раздел 11.1, т. 2 и т. 3 от Раздел 11.2, т. 2 от Раздел 27 от Условия за кандидатстване, т. 2.1, т. 3, т. 4, т. 5, т. 6, т. 7, т. 8, т. 9, т. 10 и т. 11 от Раздел 1 от Условия за изпълнение;

7. **ФОНДЪТ** установи несъответствие с някое от условията, залегнали в Наредба №4/30.05.2018г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители и Регламентите на ЕС).

**Чл. 10**. (1) **ФОНДЪТ** се задължава да изплати на **БЕНЕФИЦИЕНТА** помощта в размера и по реда на чл. 3, ал. 1 от този договор при изпълнението на всички договорни и нормативни условия и задължения на **БЕНЕФИЦИЕНТА**.

(2) **ФОНДЪТ** се задължава при установяване на пропуски или други нередовности в документите към проектното предложение, както и при необходимост от представяне на допълнителни документи при непълнота или неяснота на заявените данни да уведомява писмено **БЕНЕФИЦИЕНТА**, като му предоставя 15 дневен срок за отстраняване на нередовностите, както и за представяне на допълнително изискани документи, относими към преценката на **ФОНДА** за точното изпълнение, на което и да е от задълженията на **БЕНЕФИЦИЕНТА,** както и спазването на други негови ангажименти, произтичащи от предоставеното подпомагане.

**Чл. 11. ФОНДЪТ** се задължава да осигури конфиденциалност на получената информация от **БЕНЕФИЦИЕНТА** и да я използва единствено по начин, определен с нормативен акт.

**Чл. 12.** (1) **БЕНЕФИЦИЕНТЪТ** има право да получи помощта в размера по чл. 3, ал. 1 от този договор за точно изпълнение на бизнес плана от одобрения за финансиране проект, която да му бъде изплатена по реда и при спазване на всички изисквания на нормативната уредба и този договор*.*

(2) **БЕНЕФИЦИЕНТЪТ** има право:

1. да присъства лично при извършването на посещение и/или проверка на място от служители на **ФОНДА** и да бъде уведомен за резултатите от извъшените проверки на място;

2. да бъде уведомен за установения въз основа на извършена проверка икономически размер на стопанството, измерен в СПО, както и при необходимост да бъде уведомяван в други случаи и в сроковете, определени в Условия за изпълнение;

3. да оттегля по всяко време с писмено чрез ИСУН 2020 уведомление до **ФОНДА** изцяло или частично подадено искане за плащане и приложените към него документи, с изключение на случаите, описани в т. 22 от Раздел 2 от Условия за изпълнение, както и когато нормативен акт не допуска оттегляне, при оттегляне **БЕНЕФИЦИЕНТЪТ** се поставя в положението, в което е бил преди подаването на оттегленото искане или документ;

4. да подаде ново искане за плащане в срока по чл. 3, ал. 3 от този договор, когато е допустимо оттегляне на искането за плащане в случаите по т. 3;

5. да поправя и коригира очевидни грешки в искането за плащане и приложените към него документи по всяко време след подаването им, когато въз основа на цялостна преценка на конкретния случай могат да бъдат признати от **ФОНДА** и когато **БЕНЕФИЦИЕНТЪТ** е действал добросъвестно при условията на т. 24 и т. 25 към Раздел 2 от Условията за изпълнение;

6. да отстранява посочени от **ФОНДА** пропуски и нередовности в документите към искането за второ плащане;

7. да подаде искане за промяна на административния договор по образец, съгласно Приложение А от Условията за изпълнение при условията на т. 3 от Раздел 1 от Условия за изпълнение;

8. когато е физическо лице, да се регистрира като ЕТ или ЕООД по Търговския закон и стане правоприемник на стопанството му, като в тези случаи е задължен в срок до пет работни дни от регистрацията в Търговския регистър и регистър на ЮЛНЦ писмено да уведоми за това **ФОНДА**,като едноличният собственик на капитала на ЕООД е задължен да сключи договор за поръчителство, съгласно условията на чл. 3, ал. 4 от договора.

**Чл. 13.** (1) **БЕНЕФИЦИЕНТЪТ** се задължава да изпълни изцяло бизнес плана в срока по чл. 6, ал. 1 и при спазване на условията и задълженията си съгласно приложимото европейско и национално законодателство.

(2) **БЕНЕФИЦИЕНТЪТ** се задължава за период от пет години и шест месеца от сключване на договора, а в случаите на съдебни спорове – шест месеца след постановяване на окончателното съдебно решение, да представя на **ФОНДА** изискваните му данни, документи и/или информация, необходими за преценка относно точното изпълнение на неговите договорни и нормативни задължения, както и всички други ангажименти, произтичащи от отпуснатата помощ, като спазва съответните срокове за това.

(3) **БЕНЕФИЦИЕНТЪТ** се задължава да допуска представители на **ФОНДА** и на органите по чл. 8, ал. 1 предложение второ от договора за осъществяването на контрол за изпълнението на този договор и изискванията на приложимите национални и европейски актове, включително да осигурява достъп до обекта/ите, свързани с дейностите по бизнес плана, да предоставя необходимите документи, данни и информация и оказва друго съдействие, включително като в договорите със свои контрагенти по подпомаганите дейности включва условия или по друг подходящ начин осигури съдействието за извършване на контрол на контрагента във връзка със съответното изпълнение. Действията на трето лице, което изрично е упълномощено с права да представлява **БЕНЕФИЦИЕНТА** при извършване на проверки/посещение на място, задължават **БЕНЕФИЦИЕНТА,** като последният носи отговорност и за всички действия/бездействия на неговия пълномощник, с които се осуетява или възпрепятства извършването на тези проверки.

**Чл. 14.** (1) **БЕНЕФИЦИЕНТЪТ** се задължава в срок до изтичане на пет години от сключване на този договор да:

1. води всички финансови операции, свързани с извършваната от него земеделска дейност, отделно в счетоводната си система или като използва счетоводни сметки с подходящи номера, съгласно изискванията на Закона за счетоводството;

2. регистрира ежегодно земеделската площ, която е участвала при изчисляване на икономическия размер на стопанството му, измерен в СПО, за който е получил второто плащане по договора за предоставяне на финансовата помощ (с изключение на оранжерии, гъбарници и разсадници), в Интегрираната система за администриране и контрол (ИСАК) по реда на Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол;

3. не отчуждава и да не преотстъпва ползването на посочените в бизнес плана дълготрайни материални и нематериални активи, както и да ги използва съобразно предназначението им, посочено в бизнес плана;

4. не преустановява осъществяваната от него земеделска дейност поради други причини освен изменящите се сезонни условия за производство;

5. поддържа актуална регистрация като земеделски стопанин по реда на Наредба № 3 от 1999 г. за създаване и поддържане на регистър на земеделските стопани и да се осигурява (*когато е физическо лице или ЕТ*), съгласно Кодекса за социално осигуряване /КСО/;

6. съхранява документи (фактури, бележки, протоколи и др.), удостоверяващи реализацията на част или цялата произведена продукция и да отразява получените приходи в счетоводните си документи и подаваната от него годишна данъчна декларация;

7. поддържа съответствие с всеки от критериите за подбор, посочени в т.1 и/или т.5, на които е отговарял проектът му по Раздел 22 от Условия за кандидатстване, по които проектът му е бил оценен, съгласно Приложение 1 към настоящия договор;

8. поддържа икономическия размер на стопанството си, измерен в СПО, за който е бил одобрен за периода от дата на сключване на административен договор до осъществяване на планираното увеличение по т. 3.1, Раздел 13.1 „Дейности, допустими за финансиране“ от Условията за кандидатстване, както и планираното увеличение към датата на подаване на искането за второ плащане, считано от периода на подаване на искането на второ плащане до изтичане на пет години от датата на сключване на административния договор. В случаите на съдебен спор до 6 (шест) месеца след влизане в сила на окончателното съдебно решение, като отглежда видовете животни , посочени в проектното предложение и в този договор, като промяната във видовете животни се допуска при спазване на изискванията на т. 9 от Раздел 1 към Условия за изпълнение въз основа на писмено уведомление от **БЕНЕФИЦИЕНТА** и след изрично писмено съгласие от **ФОНДА**.;

9. стопанисва с регистрирано в съответната общинска служба „Земеделие“ правно основание за ползване на цялата налична в стопанството земя с изключение на имоти, попадащи в границите на урбанизираните територии. За имоти, попадащи в границите на урбанизираните територии, които се използват за земеделска дейност, бенефициентът е длъжен да представи документи, удостоверяващи правото на ползването им;

10. е получил и поддържа за срока на този договор съответните лицензи, разрешения или регистрации, когато такива се изискват във връзка с извършването на дейностите, включени в бизнес плана;

11. поддържа животновъдна дейност в съответствие с режимите на защитените територии, въведени със Закона за защитените територии и/или режимите на защитените зони, въведени със Закона за биологичното разнообразие, за площите от стопанството, които попадат в тях;

12. поддържа земеделската земя, включена при изчислението на икономическия размер на стопанството, измерен в СПО, за който е получил второто плащане по договора, в съответствие с чл. 33б от ЗПЗП и с режимите на защитените територии, въведени със Закона за защитените територии, и/или режимите на защитените зони, въведени със Закона за биологичното разнообразие, за площите от стопанството, които попадат в тях;

13. отговаря на всяко от изискванията по т. 17.20, т.17. 21, т.17. 22 към Раздел 1, и т. 2 към Раздел 27 от Условията за кандидатстване;

14. запази постигнатото съответствие със Стандартите на общността по отношение на ветеринарните и фитосанитарните изисквания, биосигурност и хуманното отношение към животните, опазването на околната среда, хигиената, сигурността и безопасните условия на труд;

15. от датата на изграждане/монтаж, въвеждане в експлоатация използва по предназначение осигуряващите биосигурност на стопанството активи и спазва комплекса от мерки, осигуряващи биосигурността на стопанството.

(2) **БЕНЕФИЦИЕНТЪТ** се задължава да подаде искане за второ плащане по образец и приложени към него документи, посочени в Условията за изпълнение, чрез ИСУН 2020, като подписва искането си с квалифициран електронен подпис (КЕП) и при спазване на срока по чл. 3, ал. 3 от договора.

(3) **БЕНЕФИЦИЕНТЪТ** се задължава за срок от сключване на договора до изтичане на пет години и шест месеца от тази дата да съхранява всички документи, свързани с изпълнението на бизнес плана, на този договор и други нормативно установени задължения, да предоставя на **ФОНДА** всяка поискана информация за осъществяването на подпомаганата дейност и необходима за преценката относно точното изпълнение на неговите договорни и нормативни задължения, да уведомява **ФОНДА** при промяна на данни за осъществяване на кореспонденция с него (адрес, телефонен номер и електронна поща) и да осигурява достъп до стопанството и до всички документи, и информация при извършване на проверки/посещения за контрол на подпомаганите дейности.

(4) **БЕНЕФИЦИЕНТЪТ** се задължава за срок от сключване на договора до изтичане на пет години от тази дата да уведомява **ФОНДА** при промяна на всички обстоятелства от значение за изпълнение на нормативните и договорните му задължения, в т.ч. при промяна на мястото на извършване на подпомаганите дейности.

**Чл. 15**. (1) **БЕНЕФИЦИЕНТЪТ** се задължава да изпълнява одобрения бизнес план, включително да реализира задължителното нарастване на икономическия размер на стопанството~~,~~ което нарастване се проверява спрямо началния икономически размер на стопанството, посочен в чл.3, ал.6 или 7 от договора.

(2) **БЕНЕФИЦИЕНТЪТ** е длъжен да не променя бизнес плана, когато това е свързано със замяна на заложените за отглеждане животни, освен при подмяна/замяна на един вид дребен рогат добитък с друг вид такъв. Включването в стопанството на допълнителни и непосочени в бизнес плана животни е допустимо само след изричното писмено одобрение на **ФОНДА.** Промяната на вида на отглежданите животни е допустима само когато заложените в бизнес плана инвестиции в дълготрайни материални и нематериални активи могат да се използват за отглеждането и на новите животни, освен ако не се извърши съответна промяна и във вида на инвестициите, както и когато това не води до несъответствие с критериите за подбор, по които е бил оценен проектът.

(3) Когато**БЕНЕФИЦИЕНТЪТ**е ЮЛсе задължава да осигури съдействието на лицето – собственик/собствениците на капитала, за сключването на договор с **ФОНДА** в качеството му на поръчител за срока и при спазване на изискванията съгласно т. 4 към Раздел 2 от Условията за изпълнение.

(4) Когато**БЕНЕФИЦИЕНТЪТ**е кооперация*,* се задължава да осигури съдействието на лицата – членове на кооперацията, за сключването на договор с **ФОНДА** в качеството им на поръчители за срока и при спазване на изискванията съгласно т. 4 към Раздел 2 от Условията за изпълнение.

**Чл. 16**. (1) **БЕНЕФИЦИЕНТЪТ** се задължава в срок 15 дни след получаване на първото плащане по договора до изтичане на пет години от сключването му да:

1. постави и поддържа на видно за обществеността място плакат/табела с размер не по-малък от формат А3, съдържащ информация за дейността, подпомагана от ЕЗФРСР и която отговаря на условията на т.5, т.6 и т.7 от Раздел 3 към Условията за изпълнение;

2. публикува на професионалната си електронна страница, ако има такава, кратко описание на подпомаганата дейност, което включва целите и резултатите от дейността, като подчертава финансовото подпомагане от Европейския съюз.

(2) Електронната страница и плакатът/табелата по ал. 1 трябва да съдържат описание на проекта/дейността, която се подпомага, емблемата на ЕС с пояснение за неговата роля, националното знаме на Република България, както и думите: "Европейският земеделски фонд за развитие на селските райони: "Европа инвестира в селските райони." Тази информация трябва да заема не по-малко от 25 на сто от плаката, табелата, билборда или електронната страница. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 година за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 227/18, 31 юли 2014 г.).

**V. ОТГОВОРНОСТ ПРИ НЕИЗПЪЛНЕНИЕ,**

**ЗАБАВЕНО ИЛИ ЛОШО ИЗПЪЛНЕНИЕ**

**Чл. 17**. (1) Във всеки случай по чл. 9 от договора за изискуемост на полученото по чл. 3, ал. 2, т. 1 първо плащане и/или при наличие на основание за това по т. 32 към Раздел 2 от Условията за изпълнение **БЕНЕФИЦИЕНТЪТ** дължи възстановяване на получената по договора безвъзмездна финансова помощ, заедно със законната лихва върху сумата, дължима от датата на неизпълнението, а ако тази дата не може да бъде установена – от датата на установяването на неизпълнението.

(2) Когато след получаване на второто плащане по чл. 3, ал. 2, т. 2 от договора **БЕНЕФИЦИЕНТЪТ** не изпълнява, което и да е свое договорно задължение и/или задължение, произтичащо от Условията за кандидатстване и/или изпълнение, той дължи връщане на всички получени по договора суми, заедно със законната лихва върху тях, дължима от датата на неизпълнението, а ако тази дата не може да бъде установена – от датата на установяването на неизпълнението.

(3) Когато **БЕНЕФИЦИЕНТЪТ** е представил документ с декларации и/или документи с невярно съдържание и/или подправени такива, включително когато тези декларации и/или документи са представени от него при или по повод кандидатстването му по подмярката, и/или в процеса на изпълнение на бизнес плана, и/или при подаване на искането за второ плащане, и/или в периода на мониторинг след получаване на второто плащане, той дължи връщане в размер на всички получени по договора суми, заедно със законната лихва върху тях, дължима от датата на получаването им.

(4) **БЕНЕФИЦИЕНТЪТ** дължи връщане навсички получени по договора за предоставяне на финансова помощ суми, заедно със законната лихва върху тях, дължима за периода от изплащането им когато се установи създаване на изкуствени условия, с оглед получаване на предимство за предоставяне на финансовата помощ в противоречие с европейското и националното законодателство в областта на селското стопанство.

(5) Когато **БЕНЕФИЦИЕНТЪТ** е получил или е одобрен за получаване на друга публична финансова помощ за инвестициите в дълготрайни материални и нематериални активи, посочени в бизнес плана, той дължи връщане в размер на всички получени по договора суми, заедно със законната лихва, дължима от датата, на която е получил или е одобрен за получаване на допълнителна публична финансова помощ, но не по-рано от датата, на която е получил плащанията по този договор.

(6) Когато се установи, че **БЕНЕФИЦИЕНТЪТ** и/или някое от останалите задължени лица не са отговаряли на изискванията по Условията за кандидатстване и/или Условията за изпълнение към датата на подаване на проектното предложение, към датата на сключване на договора за предоставяне на финансова помощ и/или към датата на подаване на искането за второ плащане по договора, той дължи връщане на всички получени по договора суми, заедно със законната лихва, дължима от датата, на която е настъпило съответното обстоятелство, но не по-рано от датата, на която е получил плащанията по този договор.

(7) Когато след получаване на второто плащане по чл. 3, ал. 2, т. 2 от договора **БЕНЕФИЦИЕНТЪТ** на помощта или упълномощен негов представител възпрепятства и/или осуетява извършването на проверки от лицата и органите, посочени в чл. 8, ал. 1 предложение второ от договора, или не оказва необходимото съдействие при извършването на тези проверки, той дължи обезщетение в размер на всички получени по договора суми, заедно със законната лихва върху тях, дължима от датата на неизпълнението, а ако тази дата не може да бъде установена – от датата на установяването на неизпълнението.

(8) Крайният срок, за който се дължи договорена в настоящия член законна лихва е срокът за доброволно плащане на дължимите от **БЕНЕФИЦИЕНТА** суми, посочени в изпратената до него покана/уведомление от страна на **ФОНДА**.

**Чл. 18.** (1) В случаите на неизпълнение на задълженията по чл. 14, ал. 1, т. 1, т. 2 и 5, предложение второ и ал. 3, предложение първо, ал. 4, както и по чл. 16 от този договор, **ФОНДЪТ** писмено уведомява **БЕНЕФИЦИЕНТА** за установеното неизпълнение, като указва едномесечен срок за неговото отстраняване.

(2) Когато **БЕНЕФИЦИЕНТЪТ** отстрани неизпълнението в едномесечния срок от получаване на предупреждението по ал. 1, не се санкционира.

(3) Когато не отстрани нередовностите в срока по ал. 2, **БЕНЕФИЦИЕНТЪТ** дължи възстановяване на цялата получена по този договор финансова помощ, ведно със законната лихва върху платените суми, считано от датата на неизпълнението, а в случай че същата не може да бъде установена - от датата на установяването на неизпълнението.

**Чл. 19. (1) БЕНЕФИЦИЕНТЪТ** не носи отговорност за пълно или частично неизпълнение на свое задължение по настоящия договор, ако неизпълнението е възникнало като пряка последица от действието на непреодолима сила или извънредни обстоятелства.

(2) Непреодолима сила/извънредни обстоятелства по смисъла на член 2, параграф 2 от Регламент 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета и този договор, е всяко едно от следните събития:

а) смърт на бенефициера;

б) дългосрочна професионална нетрудоспособност на бенефициера;

в) тежко природно бедствие, което е засегнало сериозно стопанството;

г) случайно унищожение на постройките за животни на стопанството;

д) епизоотия или болест по растенията, която е засегнала съответно част или всички селскостопански животни или земеделски култури на бенефециера;

е) отчуждаване на цялото стопанство или на голяма част от стопанството, ако това отчуждаване не е могло да бъде предвидено към деня на подаване на заявлението.

(3) В случай на непреодолима сила/извънредни обстоятелства, довела/и до трайна обективна невъзможност на **БЕНЕФИЦИЕНТА** да изпълнява поетите договорни и/или нормативни задължения, **БЕНЕФИЦИЕНТЪТ** не дължи връщане на полученото по чл. 3, ал. 2, т. 1 от договора, но няма право да получи второто плащане по чл. 3, ал. 2, т. 2 от договора.

(4) Когато непреодолимата сила или извънредните обстоятелства по ал. 2, довела/и до трайна обективна невъзможност на **БЕНЕФИЦИЕНТА** да изпълнява поетите договорни и/или нормативни задължения възникнат след получаване на второто плащане по чл. 3, ал. 2, т. 2 от договора, **БЕНЕФИЦИЕНТЪТ** не дължи възстановяване на получената финансова помощ по този договор.

**Чл. 20.** (1) За настъпването на което и да е обстоятелство по чл. 19, ал. 2 от този договор **БЕНЕФИЦИЕНТЪТ** или упълномощено от него лице е длъжен да уведоми писмено чрез ИСУН 2020 **ФОНДА** не по-късно от 15 работни дни, считано от датата, на която е в състояние да го направи, като представя достатъчно доказателства за това с надлежни документи, включително когато е възможно - издадени от компетентен орган.

(2) При неизпълнение на задължението по ал. 1 **БЕНЕФИЦИЕНТЪТ** не може да се позовава на непреодолима сила.

(3) Когато е в забава **БЕНЕФИЦИЕНТЪТ** не може да се позовава на непреодолима сила/извънредни обстоятелства.

**VI. ИЗМЕНЕНИЯ И ПРЕКРАТЯВАНЕ НА ДОГОВОРА**

**Чл. 21.** (1) Изменение и/или допълнение на този договор може да се извърши по инициатива на **ФОНДА** или **БЕНЕФИЦИЕНТА** при наличие на основания за това съгласно чл. 39, ал. 1 от ЗУСЕСИФ.

(2) Изменение и/или допълнение на договора извън случаите по ал. 1 може да се извърши по искане на **Бенефициента**, което е прието за основателно и допустимо от **Фонда**, въз основа на представени към искането доказателства за преценка на неговата основателност в съответствие с изискванията на Условията за изпълнение.

(3) Не се допуска изменение и/или допълнение на договора, което води до:

1. несъответствие с целите, дейностите и изискванията, определени в Условията за кандидатстване и Условията за изпълнение или този договор; или

2. увеличение на стойността на помощта над размера по чл. 3, ал. 1 от този договор.

(4) Когато искането за промяна на договора е свързано с изменение на бизнес плана и/или на крайната дата на периода за проверка изпълнението на бизнес плана и подаване на искането за второ плащане, искането трябва да бъде подадено не по-късно от два месеца преди изтичане на срока по чл. 6, ал. 1 от този договор.

(5) Когато искането за промяна на договора е свързано с изменение на крайната дата на периода за проверка изпълнението на бизнес плана и подаване на искането за второ плащане, новата дата за изпълнение на бизнес плана и подаване на искането за второ плащане трябва да отговаря на условията на Раздел 18 от Условията за кандидатстване.

(6) Промяна на посочените в бизнес плана срокове за засаждане/засяване на земеделските култури към текущата, спрямо кандидатстването стопанска година, както и информацията за минималния брой на растенията на единица площ за овощни видове, лозя, многогодишни етеричномаслени култури (в т.ч. маслодайна роза, лавандула и мента), маточници и разсадници за трайни насаждения и декоративни култури, се извършва при спазване на изискванията на Условията за кандидатстване и изпълнение и приложенията към тях.

(8) Искане за промяна на договора, свързано с изменение на крайната дата на периода за проверка на изпълнението на бизнес плана, е допустимо през целия период на изпълнение на договора.

**Чл. 22**. (1) В случай на нередовност или липса на документи, както и при необходимост от предоставяне на допълнителни документи при непълнота и неяснота на заявените данни и посочените факти в искането за изменение на договора, включително и с цел да се удостовери верността на заявените данни, **ФОНДЪТ** изисква от **БЕНЕФИЦИЕНТА** представянето на допълнителни данни и/или документи в срок до 15 дни от уведомяването.

(2) **ФОНДЪТ** одобрява или отказва исканата промяна в срок до един месец от подаването на искането, а когато са изискани данни и/или документи по ал. 1 - в срок до 14 дни от изтичане на срока за представянето им и уведомява за това **БЕНЕФИЦИЕНТА**, включително за мотивите, когато отхвърля искането.

(3) При одобрениена искането за промяна **БЕНЕФИЦИЕНТЪТ** е длъжен да се яви в срок до 10 календарни дни от получаването на уведомлението за това в съответната областна дирекция на **ФОНДА** за сключване на допълнително споразумение към договора. Когато **БЕНЕФИЦИЕНТЪТ** не се яви лично в посочения срок, правото му за подписване на допълнителното споразумение към договора, с което се удовлетворява искането за промяната, се погасява.

**Чл. 23.** Постигнатите договорености за изменение или допълнение на този договор се оформят с двустранно подписани допълнителни споразумения, които са неразделна част от договора.

**Чл. 24**. (1) Този договор се прекратява:

1. при изтичане на предвидените в него срокове и уреждане на отношенията между страните;

2. по взаимно съгласие между страните, изразено писмено, като в този случай **БЕНЕФИЦИЕНТЪТ** дължи връщане на всички получени по договора плащания, ведно със законната лихва върху тях, считано от датата на получаването им по сметка на **БЕНЕФИЦИЕНТА**;

3. при невиновна невъзможност да бъдат изпълнени условията и задълженията за предоставяне на помощта.

(2) Договорът се прекратява едностранно от **ФОНДА** без предизвестие:

### 1. когато при проверка по т. 8 от раздел 2. „Финансово изпълнение на проектите и плащане“ на Условията за изпълнение се установи, че БЕНЕФИЦИЕНТЪТ не е засял/засадил културите след изтичане на посочените в бизнес плана срокове и/или площта и/или видът на засетите/засадените култури водят до несъответствие с изискванията на раздел 2. Финансово изпълнение на проектите и плащане и Условията за изпълнение;

2. при незапочване на изпълнението в срока по чл. 6, ал. 2, от този договор;

3. когато при извършена проверка на място, преди извършване на първото плащане по договора се установи несъответствие между заявените от **БЕНЕФИЦИЕНТА** и констатираните при проверка на място факти и обстоятелства, което води до недопустимост за подпомагане съгласно условията и изскванията, определени в Условията на изпълнение или Условията за кандидатстване;

4. когато при проверката по т. 11 от Раздел 2. „Финансово изпълнение на проектите и плащане“ на Условията за изпълнение се установи, че бенефициентът е засял/засадил култури площта и/или видът на които водят до несъответствие с изискването за доказване на СПО в границите между левовата равностойност на 2000 евро и 7999 евро включително, ДФЗ-РА прекратява едностранно и без предизвестие сключения административен договор;

5. когато при проверката по т. 12 от раздел 2. „Финансово изпълнение на проектите и плащане“ на Условията за изпълнение се установи, че бенефициентът е засял/засадил култури площта и/или видът на които водят до намаляване на точките по критериите за подбор и проектното предложение попада извън класираните допустими проекти, ДФЗ-РА прекратява едностранно и без предизвестие сключения административен договор;

6. при виновно неизпълнение на което и задължение от страна на **БЕНЕФИЦИЕНТА,** произтичащо от Условията на изпълнение, настоящия договор или приложимата нормативна уредба.

7. при отказ за сключване на договор за поръчителство, когато бенефициентът е юридичско лице или кооперация.

**VIІ. ДРУГИ УСЛОВИЯ**

**Чл. 25**. (1) По смисъла на този договор:

а) "одобрен проект" е подаденото от **БЕНЕФИЦИЕНТА** на етапа на кандидатстването по мярката/подмярка и одобрено от **ФОНДА** проектно предложение, заедно с всички изискуеми съгласно документи (включително представения и одобрен бизнес план), както и съвкупността от материални и нематериални активи и свързаните с тях разходи, заявени от **БЕНЕФИЦИЕНТА** и допустими за финансиране по подмярка 6.3;

б) „контролна проверка” е проверка въз основа на Регламент за изпълнение (ЕС) № 908/2014 на Комисията от 6 август 2014 г. за определяне на правила за прилагането на [Регламент (ЕС) № 1306/2013](apis://Base=APEV&CELEX=32013R1306&Type=201) на Европейския парламент и на Съвета по отношение на разплащателните агенции и други органи, финансовото управление, уравняването на сметките, правилата за проверките, обезпеченията и прозрачността (ОВ, L 255/59 от 28 август 2014 г.).

(2) Настоящия договор прилага и значението на основни термини и дефиниции, установени в Насоките за кандидатстване.

**Чл. 26**. (1) Всички съобщения между страните по този договор се извършват писмено чрез изпращане на уведомление през ИСУН 2020 на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено през системата.

**Чл. 27**. **Бенефициентът** посочва следната банкова сметка за извършване на плащанията по този договор:

..................................................... (посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

**Чл. 28**. Когато по повод изпълнението на настоящия договор Бенефициентът се представлява от упълномощено лице, упълномощаването следва да е въз основа на изрично нотариално заверено пълномощно.

**Чл. 29.** Следните документи представляват приложения към този договор и са неразделна част от него:

Приложение 1 - Списък на критериите за подбор, по които бенефициента е получил приоритет.

Приложение 2 - Таблица за инвестиции в дълготрайни материални и/или нематериални активи;

Приложение 3 - Таблица за цели и специфични резултати

Приложение 4 - Формуляр за кандидатстване (№…….. в ИСУН, на електронен носител);

Приложение 5 - Бизнес план.

Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните.

С подписването на настоящия договор Бенефициентът потвърждава, че е запознат със съдържанието на договора и неговите приложения и с Условията за кандидатстване и Условията за изпълнение, както и с разпоредбите на Наредба №4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители и ги приема.

|  |  |
| --- | --- |
| **ИЗПЪЛНИТЕЛЕН ДИРЕКТОР НА**  **ДЪРЖАВЕН ФОНД „ЗЕМЕДЕЛИЕ”:**  **……………………………..**  *………………………………..*  *(име, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  **……………………………**  *………………………………..*  *(име, фамилия и длъжност)*  *[подпис]*  *Дата: ………………………. г.*  **.................................................**  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |

1. \* Към Условията за изпълнение по Процедура…………………… [↑](#footnote-ref-2)